title: Vanhasaksanpaimenkoira

text: Strobel on kookas, maatiaismainen takkuisen karhea- tai kiharakarvainen muunnos, jota käytetään paimentamiseen lähinnä Etelä-Saksassa. Mustan eteläsaksanpaimenkoiran ohella se on toinen kookkaimmista ja vankkarakenteisimmista muunnoksista: myös sen säkäkorkeus vaihtelee 55–70 senttimetrin välillä. Väri on yleensä musta, black & tan tai brindle. Muunnos on erittäin voimakas, itsepäinen ja terävä. Vanhojen ja uhanalaisten kotieläinrotujen suojelujärjestö on listannut sen punaiselle listalle kategoriaan III eli uhanalainen.


title: Vanhasaksanpaimenkoira

text: Hyvien työominaisuuksiensa vuoksi tiger on erittäin arvostettu ja onkin levinnyt kaikkialle Saksaan. Karvapeitteen pituus vaihtelee lyhyestä pitkään ja se voi olla yhtä hyvin myös joko sileä tai karkea. Säkäkorkeus on 50–65 senttimetriä. Jotkut pitkäkarvaiset yksilöt tuovat mieleen bordercollien, australianpaimenkoiran tai lyhytkarvaisen pyreneittenpaimenkoiran.


title: Vanhasaksanpaimenkoira

text: Mahdolliset värit ovat mustanmerle eli sinimarmoroitu (”sininen” merle, "grautiger"), maksanruskea merle eli punamarmoroitu ("rottiger"), harlekiini eli valkoinen mustin laikuin ("weißtiger") ja niin sanottu tricolor-merle eli mustanmerle tan-merkein ("dreifarbige tiger"). Pienet valkoiset merkit sallitaan, mutta yksilöitä, joilla on suuria valkoisia alueita ei käytetä jalostus- eikä työkoirina. Kahden merle-värisen tigerin yhdistelmät eivät ole yleisiä, ja välttääkseen riskiä saada homotsygoottimerlejä pentuja paimenet risteyttävät tigereitä usein schwarzer altdeutscherin tai strobelin kanssa. Vanhojen ja uhanalaisten kotieläinrotujen suojelujärjestö on listannut tigerin punaiselle listalle kategoriaan III eli uhanalainen.


title: Vanhasaksanpaimenkoira

text: Vanhasaksanpaimenkoiran kuuluu olla sinnikäs ja kyetä työskentelemään joka säällä.


title: Jian

text: Jian on suora kaksiteräinen miekka, joita on käytetty Kiinassa jo 2500 vuotta sitten. Perinteisesti jian tunnetaan herrasmiehen aseena ja se on yksi neljästä tärkeimmästä kiinalaisten aseista sauvan, keihään ja daon rinnalla.


title: Jian

text: Historialliset yhden käden versiot ovat olleet pituudeltaan 0,45–0,8 metriä. Painoltaan 0,7 metrin mittainen miekka on 700 ja 900 gramman väliltä. Näiden lisäksi on myös suurempia, kahdella kädellä käytettäviä versioita, joita käytettiin useiden kiinalaisten taistelulajien harjoituksissa.


title: Jian

text: Jian on usein kiinalaisten wuxia-elokuvien sankareiden aseena. Esimerkiksi fiktiivinen jian, "Sininen syvyys", on tärkeässä roolissa suositussa elokuvassa Hiipivä tiikeri, piilotettu lohikäärme.


title: Napolinmastiffi

text: Napolinmastiffi on raskas, massiivinen sekä harvinainen molossikoira.


title: Napolinmastiffi

text: Napolinmastiffin historia juontaa yli 2000 vuoden päähän. Rodun ulkonäkö on matkan varrella muuttunut huomattavasti, nykyinen äärimmäisen löysä nahka ja raskas runko olisi haitannut taistelu- ja sotakoirana toimimista huomattavasti. Rodun alkuperästä ei ole varmaa totuutta, mutta yleisimmän teorian mukaan 300-luvulla eaa. Aleksanteri Suuri toi mukanaan Kreikkaan suuria molossityyppisiä koiria palatessaan sotaretkeltään Aasiasta. Napoleja käytettiin mm. taistelukoirina. Roomalaiset käyttivät koiria vahti-, taistelu-, sota- ja sirkuskoirina. Tämä koira oli roomanmolossi, jota pidetään napolinmastiffin kantamuotona. Vuosisatojen aikana rotu oli vaarassa kuolla sukupuuttoon, mutta pieni kanta säilyi Napolin alueella, Vesuviuksen lähistöllä maatilojen vahteina.


title: Napolinmastiffi

text: Toisen maailmansodan jälkeen kerrotaan napolinmastiffeja olleen hengissä vain muutamia yksilöitä. Ensimmäisen kerran napolinmastiffi nähtiin näyttelyssä vuonna 1946 Napolissa.


title: Napolinmastiffi

text: Elvyttämisen jälkeen rotua uhkasi uusi tuhoutuminen, kun suuri suosio aikaansai kritiikitöntä kasvattamista sekä pentutehtailua. Innostuneet kasvattajat laiminlöivät napolinmastiffin alkuperäisiä ominaisuuksia. Vuonna 1981 rodun kohtalosta huolestuneet kasvattajat kokoontuivat Italiassa näyttelyyn, jossa valittiin tarkoin siitosyksilöitä tulevaisuutta varten.


title: Napolinmastiffi

text: Nykyään napolinmastiffi tunnetaan jo kaikkialla maailmassa. Rotu on kuitenkin suhteellisen harvalukuinen useimmissa maissa. Historiastaan johtuen rotu ei ole kovin homogeeninen, joten koirien välillä on huomattavaakin vaihtelua ulkomuodon suhteen. Tämä tekee rodun kasvattamisesta hyvin vaikeaa ja haastavaa.


title: Napolinmastiffi

text:
Ensimmäinen napolinmastiffi tuotiin Suomeen vuonna 1985 Ruotsista. Seuraavat koirat tuotiin 1989 Saksasta. Sen jälkeen koiria on Suomeen tuotu mm. Belgiasta, Italiasta, Hollannista ja Ranskasta.
Ensimmäinen napolipentue Suomessa syntyi 1992. Vuoden 1999 loppuun mennessä pentueita on syntynyt 27 kpl. Kaikkiaan napolinmastiffeja on rekisteröity 174 kpl (vuoden 1999 loppuun mennessä). Suomen napolinmastiffikanta on hyvin kirjava, aivan kuten muissakin maissa.


title: Napolinmastiffi

text: Urokset painavat 60–70 kg ja nartut 50–60 kg. Napolinmastiffiuroksen säkäkorkeus on 65–75 cm ja nartun 60–68 cm. Napolinmastiffille tyypillistä on sen hidas ja pitkäaskeleinen käynti. Muun muassa Italiassa napolinmastiffeilta typistetään korvat, mutta Suomessa korvien typistys on kielletty.


title: Napolinmastiffi

text: Napolinmastiffi on herkkä, uskollinen ja voimakas. Määrätietoisella ja johdonmukaisella koulutuksella napolinmastiffista saa miellyttävän seuralaisen. Pentuna napolinmastiffia tulisi sosiaalistaa ja totuttaa kaikkeen mahdolliseen. Napolinmastiffilla on hyvin voimakas vartiointi- ja suojeluvaisto, jota kannattaa hillitä. Vieraisiin se suhtautuu yleensä rauhallisesti tai jopa välinpitämättömästi. Rauhallinen koti on napolinmastiffille viihtyisin, mutta se tarvitsee myös liikuntaa ja aktiviteettiä. Napolinmastiffia ei suositella ensimmäiseksi koiraksi.


title: Napolinmastiffi

text: Napolinmastiffien kanta on maailmanlaajuisestikin erittäin pieni. Siksi tällä rodulla on tavallista enemmän eri ongelmia. Raskaana rotuna napolilla tavataan nivel- ja lonkkasairauksia. Allergiat, ihotaudit tai silmäsairaukset ovat kohtalaisen yleisiä. Yksi tyypillinen esimerkki silmäsairaudesta on kirsikkasilmä. Löysä, runsas nahka tekee napolin tavallista alttiimmaksi iho-ongelmille, joten ihopoimuja on muistettava puhdistaa varsinkin naaman alueelta. Perinnölliset sairaudet eivät ole poissuljettuja. Isoilla koirilla esiintyy mahalaukun kiertymää. Pentuja hankkiessa on erittäin tärkeää selvittää vanhempien terveystilanne. Napolinmastiffin omistajan on hyvä varautua mahdollisiin eläinlääkärikäynteihin.


title: Napolinmastiffi

text: Napolinmastiffin eliniänodote on lyhyt: keskimääräinen elinikä on Suomen kennelliiton jalostustietokannan tilastojen mukaan 5 vuotta ja kuukausi (tilanne 7.11.2013). Tilaston mukaan luusto- ja nivelsairaudet olivat yleisin kuolinsyy (kahdeksan kolmestakymmenestä), ja niistä kärsineiden yksilöiden keskimääräinen elinikä oli kaksi vuotta ja kuusi kuukautta.


title: Napolinmastiffi

text: Muita mahdollisia terveysongelmia:


title: Napolinmastiffi

text: Yhdysvalloissa alettiin vuonna 2008 tutkia Välimerellä hietasääsken levittämän koiran leishmaniaasin esiintyvyyttä amerikkalaisissa napolinmastiffeissa. Yhdysvalloissa suositellaan Italiasta tuotujen koirien testausta taudin varalta.


title: Hauteville

text: Hauteville-suku (, ) oli alun perin vähäpätöinen normanniaatelisten suku, joka nousi kukoistukseen Euroopassa, Aasiassa ja Afrikassa Välimeren valloitustensa, etenkin Etelä-Italian ja Sisilian, ansiosta. Suvun jäseniä osallistui myös Englannin normannivalloitukseen ja ensimmäiseen ristiretkeen.


title: Hauteville

text: Suvun alkuperä on tuntematon. Suvun nimi saattaa tarkoittaa yksinkertaisesti "korkeaa kaupunkia" ja sitä on vaikea varmuudella yhdistää mihinkään paikkaan, joskin nykyinen historiankirjoitus suosii Hauteville-la-Guichard'ia. Ensimmäinen suvun tunnettu jäsen on Tancred de Hauteville, joka oli kuolemaansa saakka (n. 1041) pieniarvoinen paroni, mutta jonka pojat saivat mainetta Italiassa.


title: Hauteville

text: Vanhimmat Tancredin kahdestatoista pojasta, Vilhelm ja Drogo olivat ensimmäiset Italiaan saapuneet suvun jäsenet, he tulivat sinne vuoden 1035 tienoilla. He tulivat tunnetuksi Bysantin vihollisina ja Vilhelm sai Apulian ja Calabrian kreivin tittelin. Drogo seurasi kreivinä veljeään 1047. Seuraava veli, Onfroi seurasi Drogoa ja löi paavi Leo IX:n Civitaten taistelussa, tehden Hautevillet alueen suurimmaksi mahtitekijäksi. Häntä seurasi vuorostaan neljäs veli ja ensimmäinen poika Tancredin toisen vaimon kanssa, Robert Guiscard.


title: Hauteville

text: Robert aloitti Sisilian valtauksen ja jatkoi sotaa Bysanttia vastaan päättäväisesti. Vuonna 1059 paavi nimitti hänet herttuaksi. Robert valloitti myös vielä valloittamattoman osan Sisiliasta ja antoi sen nuorimmalle veljistä, Roger I:lle, joka sai Sisilian kreivin tittelin. Roger I jätti pojilleen Simonille ja Roger II:lle voimakkaan valtakunnan. Näistä jälkimmäinen onnistui yhdistämään muut Hautevillejen omistukset Italiassa, Apulian ja Calabrian, Sisiliaan. Vastapaavi kruunasi hänet Sisilian kuninkaaksi joulupäivänä 1130. Roger selviytyi vaarallisista vihollisistaan ja Sisilian kuningaskunta periytyi hänen jälkeläisilleen, kunnes Vilhelm II kuoli ilman perillistä ja valtakunta siirtyi Hohenstaufenin suvun keisarille Henrik IV:lle. Roger II:n tyttären kautta Hauteville-suvun verenperintö siirtyi kuitenkin vielä keisari Fredrik II:lle.


title: Hauteville

text: Robert Guiscardin vanhin poika Bohemund liittyi Palestiinaan matkalla olleeseen ristiretkeläisjoukkoon. Hänen mukaansa lähti veljenpoika Tankred, myöhempi Galilean ruhtinas. Bohemund ei jatkanut joukon mukana Jerusalemiin, vaan valtasi Antiokian ja perusti sinne oman ruhtinaskunnan. Myös Tankred jätti ristiretkeläiset Heraclea Cybistran luona hankkiakseen alueita Kilikiasta. Bohemund ei saanut rakennettu samanlaista mahtavaa valtiota kuin serkkunsa Euroopassa, vaan tuli kukistetuksi Harranin taistelussa ja joutui allekirjoittamaan Devolin rauhan Bysantin kanssa. Hänen poikansa Bohemund II peri kuitenkin ristiretkeläisvaltion, joka periytyi tämän jälkeen hänen tyttärelleen Constancelle, joka hallitsi sitä vuoteen 1163. Tankred onnistui perustamaan lyhytaikaisen Galilean ruhtinaskunnan, joka kaatui 1101.


title: Dairou

text: Dairou on kuvitteellinen henkilö Mortal Kombat -tappelupelisarjassa. Hän esiintyi ensimmäisen kerran pelissä.


title: Dairou

text: Dairou oli kerran yksi arvostetuimpia Seidanin vartijoita, kuten Hotaru. Hänet kuitenkin vangittiin Dairoun hyökättyä ja tapettua miehen, jonka hänelle uskoteltiin tappaneen hänen perheensä. Myöhemmin hän alkoi toimia palkkasoturina ja hänet palkattiin muun muassa vapauttamaan Shujinko vankilasta. Tämän jälkeen Darrius palkkasi hänet tappamaan Hotarun, muttei kuitenkaan onnistut. Darrius on myös sama henkilö, joka palkkasi murhaajan tappamaan Dairoun perheen.


title: Dairou

text: Dairoun päätöksessä, hän voitti Blazen ja sai hohtavan haarniskan. Shao Kahn raivostui ja hyökkäsi hänen kimppuunsa, mutta Dairou voitti hänet helposti ja julistautui Outworldin hallitsijaksi. Hänen johdollaan Outworldista tuli kaunis ja majesteettinen kuten muinoin ja vakuuttuneena Dairoun rauhan halusta, Earthrealm ja Edenia muodostivan Outworldin kanssa liiton, joka tulisi kehittämään rauhaa maailmojen välillä.


title: Hannah Montana

text: Hannah Montana ("Disney's Hannah Montana") on yhdysvaltalainen Disney Channelin televisiosarja, jonka esitys alkoi 24. maaliskuuta 2006. Sarja kertoo nuoresta tytöstä, joka elää kaksoiselämää: päivisin hän on tavallinen teinityttö nimeltä Miley Stewart (Miley Cyrus) ja iltaisin kuuluisa pop-laulaja Hannah Montana. Kukaan ei tiedä hänen salaisuuttaan, paitsi hänen läheiset ystävänsä ja perhe.


title: Hannah Montana

text: Suomessa sarjaa alettiin esittää MTV3-kanavalla 6. syyskuuta 2008 alkaen. Kaikkien tuotantokauden jaksoja on dubattu suomeksi.


title: Hannah Montana

text: Sarjaan perustuva elokuva "Hannah Montana: The Movie" sai ensi-iltansa Yhdysvalloissa 10. huhtikuuta 2009 ja Suomessa 1. toukokuuta 2009.


title: Hannah Montana

text: Elokuva menestyi hyvin ja Miley Cyrus sekä hänen isänsä Billy Ray Cyrus ilmoittivat, että sarjasta on tulossa neljäskin kausi. Miley Cyrus kuitenkin ilmoitti ettei jatka roolissaan enää neljännen tuotantokauden jälkeen, vaan aikoo keskittyä musiikkiuransa kehittämiseen.


title: Hannah Montana

text: "Hannah Montana" eli Miley Stewart on tavallinen 17-vuotias (syntynyt 23.11.1992) tyttö, joka muuttaa Tennesseestä Malibuun isoveljensä Jacksonin ja isänsä Robby Rayn kanssa. Mileyn parhaat kaverit ovat Lilly Truscott ja Oliver Oken. Vaikka Miley saattaa vaikuttaa kömpelöltä teiniltä, hän käy läpi todellisen muodonmuutoksen noustessaan lavalle ja vain harvat tietävät hänen kaksoiselämästään Hannah Montanana. Vaikka hän on kuuluisa, haluaa hän silti elää tavallisen nuoren elämää.


title: Hannah Montana

text: Michael Poryes, joka on luonut myös Disney Channelin hittisarjan That's So Raven, on yksi sarjan tekijöistä. Ohjelman on tuottanut Disneyn kanssa yhteistyössä oleva It's a Laugh Productions, Inc.. Sarja on kuvattu Tribune Studiosilla Hollywoodissa, Kaliforniassa. Sarjan ensimmäinen jakso rikkoi ennätyksiä Disney Channelilla: se sai 5,4 miljoonaa katsojaa.


title: Hannah Montana

text: Alkuperäinen idea sarjaan on lähtöisin sarjan "That's So Raven" jaksosta "Goin' Hollywood", jonka piti olla pilottijakso tilannekomedialle "Better Days", jossa lapset ovat pääosassa suositussa televisio-ohjelmassa kuten mutta yrittävät pitää sen salassa.


title: Hannah Montana

text: Hannah Montana on ääniraita kyseisestä sarjasta ja sen julkaisi 24. lokakuuta 2006 Walt Disney Records. Albumin ensimmäiset kahdeksan kappaletta on laulanut hahmo Hannah Montana, jota näyttelee Miley Cyrus. Albumilla on myös neljä kappaletta muilta artisteilta ja toinen ääniraita. Ääniraita oli kahdeksan parhaan myyvän albumin joukossa vuonna 2006 Yhdysvalloissa, jolloin albumia myytiin melkein 2 miljoonaa kappaletta. Albumia on yhteensä myyty 3,2 miljoonaa kappaletta Yhdysvalloissa ja 4 miljoonaa maailmanlaajuisesti.


title: Hannah Montana

text: Albumi nousi 1. sijalle Yhdysvaltojen Billboard 200 -listalla.


title: Hannah Montana

text: Kahdeksan kappaletta on noussut Billboard Hot 100 -listalle, mukaan lukien kappaleet "The Best of Both Worlds", "Who Said" ja "If We Were a Movie".


title: Hannah Montana

text: Hannah Montana 2/Meet Miley Cyrus on toinen soundtrack-levy kyseiselle sarjalle ja Miley Cyrusin debyyttialbumi, joka näyttelee televisiosarjan pääosaa: Miley Stewartia ja Hannah Montanaa. Kyseinen albumi sisältää kaksi levyä: ensimmäisellä levyllä kuullaan Montanan kappaleita, kun taas toisella kullaan Cyrusin kappaleita. Albumi julkaistiin 26. kesäkuuta 2007. Levy-yhtiöinä toimi Walt Disney Records sekä Hollywood Records.


title: Hannah Montana

text: on soundtracklevy elokuvalle "Hannah Motana: The Movie". Se sisältää myös elokuvassa esiintyvät kappaleet. Se julkaistiin 23. maaliskuuta 2009. Albumi sisältää Miley Cyrusin hitin "The Climb". Cyrus esittää kaksitoista soundtrackiin sisältyvistä kappaleista, vaikkakin seitsemän niistä kuuluu Hannah Montanalle. Levy sisältää myös uuden singlen "Hoedown Throwdown". Levyllä esiintyy myös muita suuria artisteja: Billy Ray Cyrus, Taylor Swift, Rascal Flatts ja Steve Rushton. Ensimmäiseksi mainittu on Cyrusin isä ja he esittävät yhdessä kappaleen "Butterfly Fly Away". Toiseksi mainittu kirjoitti kappaleen "Crazier" elokuvaa varten, josta sitten tulikin hänen seuraava singlensä.


title: Hannah Montana

text: Hannah Montana 3 on ääniraita kyseisestä sarjasta ja se julkaistiin 7. heinäkuuta 2009. Alun perin albumin oli tarkoitus ilmestyä 14. heinäkuuta 2009, mutta sitä aikaistettiin viikolla. Hannah Montana 3 on neljäs soundtrack (mukaan lukematta livealbumeja) Miley Cyrusin fiktiivisen hahmon Hannah Montanan julkaisusta. Albumia edeltää sarjaan perustuvan elokuvan soundtrack, .


title: Hannah Montana

text: Hannah Montana Forever on viides ja viimeinen soundtracklevy kyseiselle sarjalle, joka julkaistiin 15. lokakuuta 2010. Hannah Montanan roolissaan tuolloin esiintynyt Miley Cyrus on laulanut albumin kaikki kappaleet itse.


title: Hannah Montana

text: (tunnettu myös nimellä The Best of Both Worlds Concert) on vuoden 2008 konserttielokuva elokuvastudio Walt Disney Picturesilta. Konsertti esitettiin myös Disney Digital 3-D - näytöksenä. Konserttia tähditti Miley Cyrus sekä omana itsenään että Hannah Montanan roolissa. Elokuvan ohjasi Bruce Hendricks ja tuotti Art Repola.


title: Hannah Montana

text: sarjasta. Elokuvan kuvaukset aloitettiin huhtikuussa 2008, ja se on suurimmaksi osaksi kuvattu Columbiassa (Tennessee) ja Los Angelesissa (Kalifornia). Kuvaukset lopetettiin heinäkuussa 2008. Elokuva sai ensi-iltansa Yhdysvalloissa 10. huhtikuuta 2009 ja Suomen teattereihin elokuva saapui 1. toukokuuta 2009.


title: Töyhtökiuru

text: Töyhtökiuru ("Galerida cristata") on kiurujen heimoon kuuluva varpuslintu.


title: Töyhtökiuru

text: Töyhtökiurun pituus on 17–19 cm, siipien kärkiväli 30–38 cm ja paino 40–45 g. Harmaanruskea, töyhtöpäinen lintu muistuttaa kiurua, mutta on hieman suurempi ja pitkänokkaisempi. Pyrstön reunasulat ovat ruskeat toisin kuin kiurun, jolla on valkeat reunasulat. Siipien alapinta on ruosteenruskea. Töyhtökiuru on äänekäs, sen repertuaariin kuuluu paljon vihelteleviä ääniä. Laulu on kaunista ja vaihtelevaa, ja töyhtökiuru laulaa yleensä kiurun tavoin lennossa. Koiras ja naaras ovat samannäköisiä, koiras tosin on hitusen kookkaampi.


title: Töyhtökiuru

text: Maantieteellinen muuntelu on erittäin monimutkainen, ja alalajeja on tunnistettu noin 23.


title: Töyhtökiuru

text: Sekä vanhoilla että nuorilla töyhtökiuruilla on täydellinen sulkasato loppukesällä, minkä jälkeen ikäluokkia ei voi enää erottaa.


title: Töyhtökiuru

text: Töyhtökiurun esiintymisalue on hyvin laaja ulottuen Keski– ja Etelä–Euroopasta, Pohjois–Afrikasta ja Lähi–idästä Intian niemimaalle ja Koreaan saakka. Euroopan populaation koko on 7,1–15 miljoonaa yksilöä. Suomessa lajia tavataan harvinaisena lähes vuosittain, mutta laji ei pesi meillä. Se on tavattu Suomessa noin 40 kertaa, varhaisin havainto on vuodelta 1851. Laji on paikkalintu, ja Suomessa lintuja on tavattu myös talvisin.


title: Töyhtökiuru

text: Töyhtökiuru on avomaiden lintu, joka pesii viljelysmailla, ratapihoilla ja muilla karuilla kulttuurihabitaateilla. Pesimäajan ulkopuolella töyhtökiurut elävät yksinään tai pienissä parvissa. Joskus harvoin parvessa voi olla noin 50 lintua esimerkiksi juomapaikalla.


title: Töyhtökiuru

text: Naaras rakentaa pesän maahan. Munia on 4–6, joita naaras hautoo 11–13 päivää. Poikaset lähtevät pesästä ennen kuin ovat lentokykyisiä noin yhdeksän päivän ikäisinä, ja ne lentävät kunnolla noin 20 päivää vanhoina. Töyhtökiuru pesii yleisesti kaksi ja joskus kolmekin kertaa kesässä.


title: Töyhtökiuru

text: Töyhtökiuru syö pääasiassa siemeniä, mutta jonkin verran myös hyönteisiä ja muita selkärangattomia. Se kaivaa nokallaan ruokaa maasta.


title: Hilton (hotelliketju)

text: Hilton on Hilton Worldwide -yhtiön päätavaramerkki ja yksi maailman suurimmista hotelliketjuista. Se on lähtöisin Beverly Hillsistä Kaliforniasta.


title: Hilton (hotelliketju)

text:
Hiltonin perusti norjalais-saksalainen Conrad Hilton vuonna 1919. Siitä on tullut Yhdysvaltain ensimmäinen koko maan kattava hotelliketju, ja Hilton onkin saanut suuren suosion liikemiesten ja runsaasti matkustelevien henkilöiden keskuudessa. Ympäri maailmaa on yli 500 Hilton-ketjun hotellia, ja yhtiöllä on yhteistoimintaa myös monien lentoyhtiöiden ja autovuokraamoiden kanssa.
Hilton rantautui Suomeen vuonna 2003. Tällä hetkellä Suomessa Hilton-hotelleja on kolme.


title: Karstinpaimenkoira

text: Karstinpaimenkoira on slovenialainen koirarotu.


title: Karstinpaimenkoira

text:
Karstinpaimenkoira on keskikokoinen, pitkäkarvainen ja tiivisrakenteinen molossityyppinen paimenkoira. Uros on 57–63 cm korkea (ihanne 60 cm) ja painaa 30–42 kg. Narttu on 54–60 cm korkea (ihanne 57 cm) ja painaa 25–37 kg.
Karvapeite on kaksikerroksinen ja väri vaihtelee raudanharmaan eri sävyihin, joista tumma on toivotuin.


title: Karstinpaimenkoira

text: Karstinpaimenkoira on rohkea, luotettava, itsenäinen ja viisas. Se tarvitsee paljon tilaa ympärilleen ja sillä olisikin hyvä olla suuri piha vahdittavanaan. Se on hyvä vahti- ja suojeluskoira, mutta myös sopiva seurakoira itsenäistä luonnetta arvostaville ja aktiivisille ulkoilmaihmisille. Karstinpaimenkoiraa ei saa painostaa liikaa, vaan sen luottamus tulee ansaita johdonmukaisella ja määrätietoisella kouluttamisella.


title: Karstinpaimenkoira

text: Karstinpaimenkoira on hyvin vanha vuoristokoira, mutta on epäselvää miten se alun perin saapui Karstin alueelle. Se on kaukaista sukua Eurooppaan tuodulle tiibetinmastiffille ja todennäköisesti Slovenian halki vaeltaneiden heimojen paimenkoirien jälkeläinen. Jo 1600-luvulta löytyy maininta koirista, jotka ovat luultavasti sen esi-isiä. Vuonna 1939 FCI hyväksyi rodun nimellä "illyrianpaimenkoira", mutta koska myös sarplaninac rekisteröitiin samalle nimelle syntyi paljon sekaannuksia. Väärinkäsitykset vaaransivat karstinpaimenkoirien kannan ja myös toinen maailmansota vaikutti siihen negatiivisesti. Sen jälkeen ei ollut jäljellä kuin enää joitain yksilöitä ja rotu oli vaarassa kadota kokonaan. Vuonna 1968 FCI lopulta tunnusti sen omaksi rodukseen.


title: Smoke (Mortal Kombat)

text: Smoke on kuvitteellinen henkilö Mortal Kombat tappelupelisarjassa.


title: Smoke (Mortal Kombat)

text: Smoke toimi alkuun ninjamurhaajana kiinalaisessa Lin Kuei klaanissa. Hän oli nuoremman Sub-Zeron ystävä ja liittolainen ja lähti tämän kanssa Outworldiin tappamaan Shang Tsungia. He eivät kuitenkaan onnistuneet ja palatessaan saivat tietää, että Lin Kuei oli päättänyt muuttaa kaikki klaaninsa parhaimmat kyborgeiksi, minkä olivat tehneet jo Sektorille ja Cyraxille. Smoke ja Sub-Zero eivät kuitenkaan hyväksyneet tätä ja pakenivat. Sub-Zero onnistuikin paeta, mutta Smoke jäi kiinni ja hänet muutettiin kyborgiksi.


title: Smoke (Mortal Kombat)

text: Lin Kuei myös ohjelmoi hänet jahtaamaan entistä ystäväänsä. Yhdessä Sub-Zeron kanssa he kuitenkin saivat selville, että hänen sielunsa oli vielä tallella paeten ohjelmointiaan. Hän auttoikin Sub-Zeroa voittamaan Cyraxin ja Sektorin, mutta joutui Kahnin joukkojen kaappaamaksi ja lopulta hänet vangittiin Kahnin linnan vankityrmään.


title: Smoke (Mortal Kombat)

text: Melkein vuosikymmen myöhemmin, Noob Saibot, eli vanhempi Sub-Zero, löysi hänet. Hän ohjelmoi Smoken tottelemaan ainoastaan itseään ja sai tästä liittolaisen.


title: Smoke (Mortal Kombat)

text: Myöhemmin Smoke esiintyi Noobin kanssa hyökäten Lin Kuei-temppeliin. Ilmeni myös, että Smokella on kyky muuttaa ihmiset varjosotureiksi, pimeäksi muodoksi omasta itsestään. Temppelillä Smoke taisteli myös Tavenia vastaan, mutta hävisi teleportaten kertomaan Noobille uudesta käänteestä. On tullut ilmi että Shang Tsung voisi olla Smoken kadonnut isän isä.


title: Smoke (Mortal Kombat)

text: Vuoden 2011 Mortal Kombat -pelissä Raiden muuttaa tulevaisuutta estämällä Smoken muuttamisen kyborgiksi. Turnauksessa Smoke kuitenkin kauhukseen näkee kuinka nuorempi Sub-Zero vangitaan ja muutetaan kyborgiksi. Myöhemmin Sindel tappaa Smoken katkaisemalla tämän niskat. Smokesta tulee kuolemansa jälkeen Quan Chin orja. Langennut Smoke nähdään cameo-roolissa Mortal Kombat X -pelissä.


title: Minardi M198

text: Minardi M198 oli Gustav Brunnerin suunnittelema auto, jolla Minardi-talli kilpaili Formula 1 -kaudella 1998. Autoa ajoivat Prostilta siirtynyt Shinji Nakano ja tulokas Esteban Tuero.


title: Minardi M198

text: Autossa oli Fordin V10-moottori, joten hevosvoimia oli enemmän kuin V8-moottoreissa, joita talli käytti usean vuoden ajan. Auton rungon osien suunnittelua ei juurikaan ollut muutettu edellsien vuoden autoista, mikä mahdollisti suunnittelija Brunnerin keskittymisen kauden 1999 M199-autoon. M198:n ongelmista huolimatta talli pystyi kamppailemaan Tyrrelliä vastaan voittaen tämän satunnaisesti.


title: Minardi M198

text: Talli ei saanut sijoitusta valmistajien MM-sarjassa, sillä se ei onnistunut keräämään yhtään MM-pistettä.


title: Kaitlin Cooper

text:
Kaitlin Cooper on kuvitteellinen hahmo televisiosarjassa "O.C.". Hahmoa ovat näytelleet Shailene Woodley (1. tuotantokausi) ja Willa Holland (kaudet 3 ja 4). Ensimmäisellä kaudella häntä nähtiin kuudessa jaksossa, minkä jälkeen hahmo kirjoitettiin ulos sarjasta. Hänet kuitenkin palautettiin sarjaan kolmannella tuotantokaudella, jolloin esittäjäksi vaihtui Willa Holland.
Kaitlin Cooper on päähenkilö Marissa Cooperin sisko. Hänen äitinsä Julie lähettää hänet sisäoppilaitokseen, jossa Kaitlin viettää lähes kaksi vuotta eikä häntä nähdä tänä aikana sarjassa. Sarjan kolmannella kaudella Kaitlin palaa talviloman ajaksi kotiinsa Orange Countyyn. Marissan poikaystävä Ryan Atwood saa selville, että Kaitlin on varastanut rahaa raskaana olevalle ystävälleen. Yhdessä tämän ystävän kanssa Kaitlin palaa kouluunsa.


title: Kaitlin Cooper

text: Neljännellä kaudella Kaitlin palaa jälleen Orange Countyyn ja on äitinsä Julien apuna sisarensa Marissan kuoleman jälkeen. Kaitlin suostuu Luke Wardin pikkuveljien mukaan hankkimaan väärennettyjä henkilöpapereita ja ystävystyy myös Taylor Townsendin kanssa. Sen lisäksi Kaitlin kiristää isäpuoltaan, Neil Robertsia, sillä hän saa tietää Neilin suhteesta tämän entiseen vaimoon.


title: Boeing 2707

text: Boeing 2707:n oli määrä olla ensimmäinen yhdysvaltalainen ylisooninen matkustajakone. 5. kesäkuuta 1963 Yhdysvaltain presidentti John F. Kennedy muotoili ohjelman, joka sitoi hallituksen kustantamaan 75 % sellaisen kaupallisen yliäänikoneen kehityskustannuksista, joka pystyisi kilpailemaan Concorden kanssa. Koneen oli tarkoitus kantaa 350 matkustajaa, lentää 2,7 Machin eli 2 900 km/h nopeudella ja saavuttaa 6 400 kilometrin kantama. Voitettuaan kilpailun Yhdysvaltain hallituksen rahoittamasta urakasta rakentaa yliäänikone, Boeing aloitti kehitystyön laitoksissaan Seattlessa, Washingtonin osavaltiossa. Kasvavat kustannukset, markkinoiden puute ja kasvava huoli koneen (ja erityisesti äänivallin murtuessa syntyvän shokkiaallon) ympäristövaikutuksista johtivat projektin lakkauttamiseen vuonna 1971: Kaksi prototyyppiä päätettiin rakentaa, mutta ne eivät milloinkaan valmistuneet. Koneesta tehtiin 1:1 ei-lentävä malli (mock-up; suom. "hahmomalli") ja se on nykyisin täysin restaroitu ja on nähtävillä Hillerin lentomuseossa San Carlosissa, Kaliforniassa.


title: Valokuvataide

text: Valokuvataide on valokuvausta taiteellisena mediana. Kaikki valokuvat ovat visuaalista kulttuuria, mutta valokuvauksessa on sen alussa asti ollut pyrkimys myös taiteellisiin ilmaisuihin. Valokuvataide on yksi kuvataiteen ala.


title: Valokuvataide

text: Valokuvataiteen osa-alueet perustuvat ammattilaisten erikoistumiseen, järjestäytymiseen ja kuvien julkaisemisen käytäntöihin. Näin voidaan erotaa ainakin dokumenttikuvaus, kuvajournalismi, luontokuvaus, mainoskuvaus, maisemavalokuvaus, muotokuvaus ja niin sanottu vapaa valokuvataide


title: Valokuvataide

text: Valokuvakulttuuri vahvistui 1970-luvulta alkaen ja sai sijan muiden taiteenalojen joukossa. Toisaalta valokuvataide on yhtä vanha ilmiö kuin valokuvauskin. Fysiikan ja kemian ilmiöitä yhdistävillä valokuvilla katsottiin olevan esteettisiä ominaisuuksia alusta alkaen, kun valokuvauksen keksintö ”lahjoitettiin juhlallisesti ihmiskunnalle” vuonna 1839 Pariisissa. Suomalainen valokuvataide alkoi, kun Henrik Cajander kuvasi turkulaisnäkymän vuonna 1842.


title: Valokuvataide

text: Valokuvataide on tasapainoillut taiteen tradition, dokumentin ja massakuvan eri kuvatyyppien ristiriitaisessa maastossa. Myös taidegrafiikka on valokuvauksen tavoin monistettava taidemuoto, mutta valokuvien painamisen massaluonne herätti suurta hämmennystä. Varhaiset valokuvat valloittivat ihmisten sydämet välittömästi, mutta taiteen salonkien portinvartijat pyrkivät mahdollisimman pitkään pitämään valokuvauksen niin sanotun korkeataiteen ulkopuolella.


title: Valokuvataide

text: Yleistyvä valokuvaus demokratisoi kuvallisia käytäntöjä. Esimerkiksi muotokuvaus tuli laajojen kansanosien saataville. Kamera romutti akateemisen taiteen esteettisiä rakennelmia. Monet valokuvaajat, etenkin piktorialistit pyrkivät omaksumaan klassisia sommittelusääntöjä ja taidegrafiikan estetiikkaa. Dokumenttivalokuvia kerättiin museoihin korvaamaan vaikeasti liikuteltavia, kansatieteilijöitä ja arkeologeja kiinnostavia kohteita sekä näyttämään millaisilta hankalasti saavutettavissa olevat, kaukaiset paikat näyttivät. Esimerkiksi topografiset näkymät ja arkkitehtuurin kuvaukset olivat suosittuja valokuvauksen alkuvaiheessa.


title: Valokuvataide

text: Joitain varhaisia valokuvaajia – esimerkiksi Suomessa I. K. Inhaa – kutsuttiin jo aikanaan taiteilijoiksi, koska he hallitsivat mestarillisesti valo- ja varjovivahduksia. Kirjailija Aino Kallas totesi: "Jos joskus uskallettaisiin korottaa valokuvaus taiteitten pyhään sisaryhteyteen, niin olisi Into Inhallakin siihen osuutensa ja ansionsa." Muiden valokuvaajien tavoin Inha teki tilaustöitä.


title: Valokuvataide

text: Museot ja muut instituutiot tilasivat tallenteita nopeasti muuttuvasta ympäristöstä. Signe Brander dokumentoi vuosisatojen taitteessa Helsingin kaupunginmuseon tilauksesta Helsinkiä. Työn laatu oli korkea ja Branderin kuvastosta on tullut yhä uudelleen julkaistu klassikko. Silti Brander on saavuttanut taiteilijan statuksen vasta vähitellen, vuosikymmeniä kuolemansa jälkeen. Kansainvälisesti tunnetuin vastaava tapaus on Eugène Atget, joka vaatimattomissa oloissa dokumentoi vuosisadan vaihteen Pariisia. 1920-luvulla Berenice Abbott nosti hänen kuvansa klassikon asemaan. Toinen valokuvataiteilija, joka nosti Pariisin valokuvataiteen keskiöön 1900-luvulla oli Robert Doisneau.


title: Valokuvataide

text: 1880-luvulta lähtien valokuvauksesta tuli mukana kuljetettavien kameroiden ja tehdasvalmisteisten valokuvausmateriaalien myötä yhä useampien harrastus. Suomen ensimmäinen valokuvayhdistys Amatörfotoklubben i Helsingfors (AFK) perustettiin vuonna 1888. Siinä ja muissa kameraseuroissa käyty keskustelu hallitsi Suomen valokuvataidetta 1960-luvulle asti. Kameraseuroihin liittyvä estetiikka saattoi nostaa mihin tahansa valokuvauksen lajityyppiin kuuluvan kuvan taiteeksi, kunhan se voitti kilpailun.


title: Valokuvataide

text: Kameraseurojen toimintaan osallistuivat amatöörit ja ammattilaiset yhtä lailla. Niinkin erilaiset tekijät kuin Ismo Hölttö, Eino Mäkinen, Matti Poutvaara, Matti A. Pitkänen, Pentti Sammallahti ja Vilho Setälä ovat kukin uransa jossain vaiheessa osallistuneet kameraseuratoimintaan.


title: Valokuvataide

text: Modernismi nosti 1900-luvun alussa ihanteiksi vivahteikkaan sävyasteikon, syväterävyyden ja tarkkuuden. Yhdysvaltalainen Alfred Stieglitz kokosi ympärilleen Photo-Secession -ryhmän, joka 1902–1916 julkaisi Camera Work-lehteä. Vähitellen taideinstituutioissa kiinnostuttiin valokuvista ja kuuluisista valokuvaajista niiden itsensä vuoksi. Esimerkiksi New Yorkin Modernin taiteen museo alkoi kerätä valokuvataidetta vuonna 1930 ja perusti valokuvausosaston vuonna 1940.


title: Valokuvataide

text: Suomen valokuvataiteen museo, joka perustettiin vuonna 1969, nimitettiin vuonna 1995 valtakunnalliseksi erikoismuseoksi.


title: Valokuvataide

text: Opetusministeriön alainen Valtion valokuvataidetoimikunta perustettiin vuonna 1977.


title: Valokuvataide

text: Suomen valokuvataiteen asema oli vakiintunut 1970-luvun lopulla. Se oli mukana taiteen keskeisissä instituutioissa: koulutuksessa, taidehallinnossa, apurahajärjestelmässä ja sillä oli museo sekä galleria. Eri taiteenalojen välillä käytiin kuitenkin valtakiistoja. Esimerkiksi vuonna 1981 nuoret valokuvauksen opiskelijat saivat töitä esille Taidehallin Nuorten näyttelyyn, mutta syntyneen kohun myötä valokuvat suljettiin joksikin aikaa ulkopuolelle.


title: Valokuvataide

text: Ensimmäistä vakinaista valokuvagalleriaa – Hippolyteä – ylläpitävä Valokuvataiteen seura alkoi järjestää Valokuvataide – Arkitaide -tapahtumia vuonna 1983. Ne loivat siteitä valokuvauksen ja muun taidemaailman välille. Vuodesta 1988 seura alkoi toimia Valokuvataiteilijoiden liittona muiden ammattiliittojen tapaan. Se liittyi Suomen taiteilijaseuraan vuonna 1994.


title: Valokuvataide

text: Valokuvaaja Martti Anttila perusti vuonna 1981 Ouluun Rantagallerian, joka oli ensimmäinen valokuvagalleria Helsingin ulkopuolella.


title: Valokuvataide

text: Näyttelytoiminta laajeni 1980-luvulla huomattavasti. Koko 1960-luvun aikana järjestettiin yhteensä parikymmentä valokuvanäyttelyä, 80-luvulla niitä oli vuosittain yli 200.


title: Valokuvataide

text: Valokuvakeskuksia alettiin perustaa eri puolille Suomea 1980-luvulta alkaen. Ne ovat yhdistyksiä, jotka työskentelevät valokuvan, erityisesti valokuvataiteen näkyvyyden puolesta. Ne eroavat kameraseuroista siinä, että kameraseurat pyrkivät kehittämään oman jäsenistönsä toimintaa kun taas valokuvakeskusten kohderyhmänä on niin sanottu suuri yleisö.


title: Valokuvataide

text: Valokuvakeskuksia ovat:Valokuvaajien omien julkaisujen kustantamo Musta Taide aloitti toimintansa vuonna 1961.


title: Valokuvataide

text: Valokuvataiteen läpimurto nykytaiteeseen tapahtui 1990-luvulla. Valokuvateosten julkaiseminen moninkertaistui ja valokuvaus oli kuvataiteen merkittävissä yhteisnäyttelyissä vahvasti esillä. Uusi, koulutettu ja kansainvälistä kokemusta omaava valokuvataiteilijoiden sukupolvi astui esiin. Myös valokuvatekniikassa tapahtuneet uudistukset vaikuttivat. Värivalokuvauksen menetelmät kehittyivät ja digitaalivalokuvaukseen kohdistunut kiinnostus lisäsi yleisöpohjaa. Useat taidemaalarit, taidegraafikot, kuvanveistäjät, ympäristötaiteilijat ja performanssitaiteilijat alkoivat käyttää valokuvaa välineenään.


title: Valokuvataide

text: Tutkija Kati Lintosen mukaan 1970-luvun lopussa alkaneessa suomalaisen valokuvakentän muutoksessa keskeisiä olivat neljä siirtymää. Aluksi kysymys tekijyydestä nousi esiin ja valokuvaajat alkoivat kutsua itseään selkeästi taiteilijoiksi esimerkiksi käsityöläisen sijaan. Toisessa vaiheessa tekijää alettiin pitää kokijana ja subjektina. Näin valokuvataide irtosi objektiivisuuden vaatimuksesta ja yhteiskunnallisesta osallistumisesta. Kolmannessa vaiheessa naisvalokuvaajat tulivat voimakkaasti esiin. Lopuksi valokuviin tuli uudenlaisia viitteitä kontekstiin, niissä alkoi olla kommentteja edeltäviin kuviin.


title: Hilton

text: Hilton voi tarkoittaa ainakin seuraavia:


title: Jennifer Morrison

text: Jennifer Morrison (s. 12. huhtikuuta 1979 Chicago, Illinois) on yhdysvaltalainen näyttelijä. Hän on ollut kihloissa näyttelijä Jesse Spencerin kanssa, jonka kanssa hän on näytellyt muun muassa elokuvassa "Flourish" sekä televisiosarjassa "House". Vuodesta 2011 saakka Morrison on näytellyt pääosaa Olipa kerran -televisiosarjassa. Toukokuussa 2017 julkistettiin tieto ettei Morrison palaa Emma Swanin rooliin sarjan päähenkilönä seitsemännella kaudella, mutta esiintyisi sivuroolissa. Vuonna 2016 Morrison ohjasi ensimmäisen elokuvansa Sun Dogs.


title: Kameleontit

text: Kameleontit (Chamaeleonidae) ovat suomumatelijoita ja ne kuuluvat parhaiten tunnettuihin liskoihin. Ne tunnetaan värinvaihtokyvystään, venyvästä tahmeasta kielestään ja silmistä, jotka pystyvät liikkumaan eri suuntiin. Nimi "chamaleon" tulee kreikankielisistä sanoista "chamai" ’maa’ ja "leon" ’leijona’.


title: Kameleontit

text: Kameleonttien koko vaihtelee suuresti. Pienimmät maakameleonttien ("Brookesia") sukuun kuuluvat lajit ovat alle 10 senttimetrin pituisia, mutta parsoninkameleontti ("Calumma parsonii") kasvaa jopa 60 senttimetrin mittaiseksi. Monilla kameleonteilla on päälaellaan ulokkeita, ja jacksoninkameleontilla ("Chamaeleo jacksonii") on jopa sarvet. Yleisesti koiraat ovat koristeellisempia kuin naaraat.


title: Kameleontit

text: Kameleontin jalka on jakautunut kahdeksi ”pääsormeksi”, joiden välissä on pehmuste. Sormissa on terävät kynnet, joilla saa kiivetessä pitävän otteen puunkuoresta. Kameleontilla on kaksi kynttä etujalan ulkosivulla ja kolme kynttä sisäsivulla, takajalassa päinvastaisesti kolme kynttä etujalan ulko- ja kaksi sisäsivulla.


title: Kameleontit

text: Kameleonttien silmät ovat erilaiset kuin muilla matelijoilla. Ylä- ja alaluomi ovat yhdistyneet, ja vain pieni pupilli näkyy luomen läpi. Silmät voivat kääntyä ja keskittyä toisistaan riippumatta. Kameleontti voi kääntää silmiään 360 astetta.


title: Kameleontit

text: Kameleontit luovat nahkansa kuten käärmeet, ja jopa silmäluomet saavat uuden nahan. Kameleontille kasvaa vanhan nahan alle uusi kerros, jolloin vanha nahka lähtee pois.


title: Kameleontit

text: Kameleontin kieli, jolla se pyydystää saaliinsa, on erityisen pitkä - joskus jopa pidempi kuin vartalo. Kielen kärki on tahmea, mikä estää kameleontin saaliin karkuun pääsemisen. Kielen kärki, joka on kuin sipulimainen lihas, muuttaa muotoaan imukupiksi osuessaan saaliiseen.


title: Kameleontit

text: Jotkut kameleonttilajit pystyvät muuttamaan väritystään. Toisin kuten usein virheellisesti luullaan, kameleontit eivät vaihda väriään taustavärin perusteella, vaan väriin vaikuttavat fyysiset ja psyykkiset toiminnot. Ihon väri vaihtuu mielialan, valon ja lämmön vaikutuksesta. Värillä on myös suuri rooli kommunikoinnissa.


title: Kameleontit

text: Kameleontit esiintyvät pääasiassa Afrikassa ja Madagaskarilla sekä muissa trooppisissa paikoissa. Jotkut lajit elävät myös Etelä-Euroopassa ja Aasiassa. Eri lajeja esiintyy erilaisissa trooppisissa sademetsissä, savanneilla sekä joskus puoliaavikoilla ja aroilla. Ne elävät usein puissa tai pensaissa. Jotkut pienemmät lajit elävät maassa lehtien alla.


title: Kameleontit

text: Useimmat kameleontit munivat. Ennen munimista naaras laskeutuu maahan ja alkaa kaivaa 10-30 cm syvää kuoppaa. Naaras munii munat kuopan pohjalle. Sen jälkeen naaras hautaa munat ja poistuu pesästä. Munien määrä vaihtelee suuresti. Brookesia munii kahdesta neljään munaa, kun taas "Chamaeleo calypratus" munii 80-100 munaa. Munat kuoriutuvat usein 4-12 kuukauden kuluttua lajista riippuen. "Calumma parsonii" -lajilla kestää 24 kuukautta ennen kuin poikaset kuoriutuvat.


title: Kameleontit

text: Kameleontit syövät usein heinäsirkkoja, rukoilijasirkkoja ja muita hyönteisiä. Kameleontit pitävät vedestä.


title: Franz Joseph Gall

text: Franz Josef Gall (9. maaliskuuta 1758 – 22. elokuuta 1828) oli saksalainen fysiologi, jonka mukaan aisti- ja havaintotoimintojen perusta on aivojen fysiologisissa ominaisuuksissa. Hän kehitteli teorian mentaalisten toimintojen lokalisoitumisesta aivoihin, mikä johti myöhemmin frenologiaksi kutsuttuun oppiin. Frenologian mukaan ihmisen mentaaliset ominaisuudet on mahdollista selvittää kallon muotojen perusteella.


title: Franz Joseph Gall

text: Gall syntyi varakkaaseen villakauppiasperheeseen Tiefenbronnin kylässä Badenissa, Saksassa. Gallit olivat alun perin lombardialaisia aatelisia, mutta olivat asuneet Badenissa jo vuosisadan ajan. Toiseksi vanhimpana poikana Gallista piti tulla pappi, mutta sen sijaan hän lähti opiskelemaan lääketiedettä Strasbourgin yliopistoon. Hän valmistui lopulta Wienin yliopistosta.


title: Franz Joseph Gall

text: Gallin ideat mentaalisten toimintojen lokalisoitumisesta aivojen tiettyihin paikkoihin olivat vallankumouksellisia. Katolinen kirkko piti Gallin teorioita uskonnon vastaisina ja lopulta hän joutui epäsuosioon myös keisari Frans Josefin hovissa. Tämän seurauksena hän siirtyi Pariisiin, jossa saavutti hyvän aseman paikallisissa älykköpiireissä.


title: Franz Joseph Gall

text: Gall kuoli Pariisissa 22. elokuuta 1828. Hän oli naimisissa, mutta perheessä ei ollut lapsia.


title: Franz Joseph Gall

text: Gallin merkittävin oivallus oli ajatus mentaalisten toimintojen lokalisoitumisesta erillisiin paikkoihin aivoissa. Hänen mukaansa aivoissa on 27 "elintä", joista kukin on erikoistunut johonkin havainto- tai kognitiiviseen toimintoon sekä henkilön erilaisiin moraalisiin ominainaisuuksiin. Tämä oli hänen omana aikanaan tärkeä ja vallankumouksellinen ajatus, jota kritisoitiin vielä paljon myöhemmin. Monet aikalaiset olivat sitä mieltä, että aivot ovat eriytymätön elin, jonka kokonaistoiminnasta ajattelu jotenkin syntyy. Myöhemmin Gall keksi, että nämä ominaisuudet ilmenevät pään pinnan muotoina. Termin frenologia keksi Gallin oppilas Johann Spurzheim, joka riitaantui Gallin kanssa ja alkoi popularisoida ja levittää Gallin oppeja omissa nimissään.


title: Adelaïde Ehrnrooth

text: Lovisa Adelaïde Ehrnrooth (17. tammikuuta 1826 Nastola – 13. tammikuuta 1905 Helsinki) oli suomalainen (suomenruotsalainen) kirjailija ja suomalaisen naisasialiikkeen johtohahmoja.


title: Adelaïde Ehrnrooth

text: Ehrnrooth oli ensimmäisiä suomalaisia, jotka nostivat kysymyksen naisten äänioikeudesta esille. Hän esitteli vuonna 1869 brittiläisen filosofin John Stuart Millin tutkielmaa "Naisen asema", joka käsitteli sukupuolten välistä tasa-arvoa, "Helsingfors Dagblad" -lehdessä.


title: Adelaïde Ehrnrooth

text: Ehrnrooth käsitteli myös romaaneissaan yhteiskunnallisia asioita. Teokset "Bilder ur familjekretserna i Finland", "Dagmar", "Tiden går och vi med den" ja "Hvardagslifvets skuggor och dagrar" käsittelivät kaikki vahvoja naisia, jotka eivät suostu naimisiin pelkästään ympäristön paineesta. Romaanissa "Många döttrar" Ehrnrooth ottaa esille myös naisen ammattiuran. Adelaïde Ehrnrooth oli perustamassa sekä Suomen Naisyhdistystä vuonna 1884 että Naisasialiitto Unionia vuonna 1892.


title: Adelaïde Ehrnrooth

text: Adelaïde Ehrnroothin isä Gustaf Adolf ja veljet Gustaf Robert ja Johan Casimir olivat suomalaisia kenraaleita.


title: Cyrax

text: Cyrax on hahmo Mortal Kombat -tappelupelisarjassa.


title: Cyrax

text: Cyrax oli Lin Kuei klaanin jäsen ja yksi sen parhaimmista taistelijoista. Tästä syystä hänet muutettiin kyborgiksi yhdessä Sektorin ja Smoken kanssa ja heidät käskettiin murhata nuorempi Sub-Zero. Hän oli eronnut klaanista vastustaessaan jäsenten muuttamista kyborgeiksi ja tästä syystä klaanin johtajat pitivät häntä vihollisenaan.


title: Cyrax

text: Samalla kun Shao Kahn hyökkäsi joukkoineen Earthrealmiin, Sub-Zero taisteli voitokkaasti Cyraxia vastaan ja ohjelmoi tämän tuhoamaan Kahnin. Earthrealmin soturit voittivat kuitenkin Kahnin ennen kuin Cyrax ehti puuttua asiaan. Hän jäi odottamaan uusia käskyjä harhaillen ympäriinsä. Käskyjä ei kuitenkaan tullut ja hän hajosi aavikolle. Myöhemmin Lin Kuein klaani kävi hakemassa Cyraxin takaisin ja korjasi hänet.


title: Cyrax

text: Cyrax alkoi muistaa asioita entisestä elämästään. Agentti Sonya Blade ja majuri Jackson Briggs (Jax) veivät hänet Outer World Investigation Agencyn (OIA) päämajaan ja teknologiaansa käyttäen palauttivat hänen ihmisyytensä. Kiitollisena heidän avustaan, Cyrax liittyi OIA:han vakoillen Outworldia.


title: Cyrax

text: Outworldissa Cyrax joutui oni Molochin ja Drahminin hyökkäyksen kohteeksi, mutta onnistui karkottamaan heidät. Hän joutui myös taisteluun Reptilea ja Nitaraa vastaan. Cyrax karkotti myös heidät, mutta hänen käsikonsolinsa, joka mahdollisti hänen paluunsa Earthrealmiin, vahingoittui taistelussa.


title: Cyrax

text: Cyrax tapasi Nitaran pian uudestaan ja tämä kertoi voivansa auttaa Cyraxia palaamaan Earthrealmiin, mikäli hän auttaisi palauttamaan erään kadonneen esineen. He matkustivat maanalaiseen kammioon, jossa myös Onagan lohikäärmeen muna sijaitsi. Siellä Cyrax sukelsi laavaan löytäen Nitaran etsimän esineen, joka kykenisi erottamaan Nitaran maailman Outworldista. Nitaran saatua tämän, hän siirsi Cyraxin Earthrealmiin.


title: Seeprapeippo

text: Seeprapeippo ("Taeniopygia guttata") on pieni kirkasvärinen loistopeippojen heimoon kuuluva varpuslintu, joka on erittäin suosittu lemmikkieläin häkkilintuna. Lajin nimesi Louis Jean Pierre Vieillot 1817.


title: Seeprapeippo

text: Linnun pituus on noin 10 cm ja paino noin 10 g. Koiras on hyvin kirkasvärinen: päälaki ja niska ovat kyyhkynharmaat, posket ruskeat, nokka punainen, nokan ja posken välissä valkoinen raita mustien juovien välissä, kurkku raidallinen, rinnassa musta poikkivyö, vatsa valkoinen, koivet punertavat, kylki ruskea valkein täplin, selkä ja siiven päälliset tummat, sekä pyrstö musta valkoisin täplin. Naaras on vaatimattomamman värinen: yleisväritys harmaanruskea, vatsapuoli vaaleampi, nokka ja koivet punertavat ja naamassa mustavalkoinen kuvio.


title: Seeprapeippo

text: Tavallinen ääni on nasaali tööttäys. Koiras laulaa yksinkertaista rullaavaa säettä, joka on kuin vieterin vetämistä. Pari seurustelee keskenään hiljaisilla kutsuäänillä.


title: Seeprapeippo

text: Seeprapeipot ovat vilkkaita ja seurallisia. Luonnossa ne liikkuvat suurina parvina, ja häkkioloissakin ne voivat parhaiten, jos niitä on pieni parvi. Vähintään kuitenkin 2 lintua, mielellään koiras ja naaras. Yksinäinen seeprapeippo on epäluonnollinen tapaus, eikä yksinäinen lintu elä kauan häkkioloissa.


title: Seeprapeippo

text: Seeprapeiposta tunnetaan 2 alalajia. Nimialalaji "guttata" pesii Indonesian saaristossa ja "castanotis" lähes koko Australiassa. Maailman seeprapeippopopulaation koko on kymmeniä miljoonia yksilöitä. Häkkilintuina niitä on kaikkialla. Valtaosa häkkilinnuista on nykyisin vankeudessa syntyneitä.


title: Seeprapeippo

text: Seeprapeipot elävät pensaikkoisilla puoliaavikoilla joen, järven tai muun vesistön tuntumassa. Pesintä ajoittuu sadekausien jälkeiseen voimakkaan kasvun ja hedelmällisyyden kauteen. Siemensyöjänä se vaatii runsaasti juomavettä.


title: Seeprapeippo

text: Seeprapeipot kutovat pesäkorinsa heinistä ja ruohonkorsista ja pehmustavat sen esimerkiksi höyhenillä. Lentoaukko on pesän kyljessä. Naaras munii 4–6, joskus jopa 12 munaa. Haudonta-aika on noin 2 viikkoa ja molemmat puolisot hautovat. Poikaset ovat lentokykyisiä 3–viikkoisina. Yksiavioinen. Pari voi pesiä useita kertoja vuodessa, myös vankeudessa. Nuoret linnut ovat sukukypsiä jo muutaman kuukauden ikäisinä.


title: Seeprapeippo

text: Seeprapeipot ovat siemensyöjiä, jotka syövät pääasiassa erilaisten heinäkasvien siemeniä.


title: Kip’s Bayn maihinnousu

text: Kip’s Bayn maihinnousu oli brittien suorittama operaatio Yhdysvaltain vapaussodassa New Yorkin ja New Jerseyn sotaretkien yhteydessä 15. syyskuuta 1776.


title: Kip’s Bayn maihinnousu

text: Kenraaliluutnantti William Howen johtama maihinousu tehtiin yli 4 000 sotilaan voimalla Manhattanille nykyisen itäisen 34. kadun kohdalla. Heitä vastassa oli noin 900 patrioottista miliisiä eversti William Douglasin johdolla. Amerikkalaisjoukkojen vastarinta murtui lähes heti, ja he perääntyivät paniikinomaisesti ja hylkäsivät tykkinsä, ammuksensa ja täydennyksensä. Päivän päättyessä Howella oli hallussaan New Yorkin kaupunki.


title: Kip’s Bayn maihinnousu

text: Ennen Kip's Bayn maihinnousua Long Islandilla käytiin Yhdysvaltain vapaussodan ensimmäinen suuri taistelu. Saarelle oli majoittunut brittikenraali William Howen alaisuudessa 22 000 sotilasta (mukaankukien 9 000 hesseniläistä palkkasoturia) ja hänen veljensä amiraali Richard Howen 500 sota- ja kauppalaivaa. Howe piti päämajaa Staten Islandilla, ja hänen päätehtävänään oli aiheuttaa George Washingtonin Siirtokuntien armeijalla niin suuret tappiot, että vallankumous päättyisi siihen. Howen aikomus oli miehittää myös New York City, jossa asui enemmistönä brittimielisiä lojalisteja.


title: Kip’s Bayn maihinnousu

text: Washington sai ilmoituksen brittien aikeista ylittää Brooklynin ja Staten Islandin välinen kapea salmi 22. elokuuta 1776. Puolet Washingtonin armeijasta kenraalimajuri Israel Putnamin johdolla aloitti Long Islandin puolustamisen loppujoukkojen jäädessä Manhattanille. Britit iskivät Putnamin vasempaan sivustaan kenraali Henry Clintonin johtaessa hyökkäystä. Huomatessaan jääneensä kahden tulen väliin amerikkalaiset aloittivat vetäytymisen saaren luoteisosaan.


title: Kip’s Bayn maihinnousu

text: Howen suureksi yllätykseksi Washington evakuoi joukkonsa 30. elokuuta 1776 Long Islandilta yön pimeyden ja tiheän sumun turvin. Peräännyttyään Long Islandilta Washington ja hänen lähimmät upseerinsa harkitsivat koko New York Cityn hylkäämistä ja jopa sen polttamista. Washington kuitenkin virheellisesti uskoi, että Kongressi halusi hänen miestensä pysyvän New Yorkissa ja jätti siksi osan joukoistaan sinne. Kenraali Putnam, jonka alaisena palveli 5 000 sotilasta, sijoitti varuskuntansa New Yorkiin samaan aikaan kun kenraali Nathanael Greenen sotilaat asettuivat hajalleen kaupungin keskiosiin.


title: Kip’s Bayn maihinnousu

text: 7. syyskuuta 1776 Washington päätti siirtää osan sodankäynnistä meren alle. Tähän tarkoitukseen suunniteltu puurakenteinen, yhden miehen ja polkimien voimalla toiminut sukellusvene "Turtle" yritti upottaa brittiläisiä sota-aluksia New Yorkin satamassa. "Turtlen" käyttäjänä toimi kersantti Ezra Lee, ja hän sai määräyksen kiinnittää satamassa olevien alusten runkoon räjähdyspanos ja poistua paikalta. Ensimmäinen kohde oli kenraali Howen lippulaiva "HMS Eagle". Lee ei kuitenkaan onnistunut pommin asettamisessa ja viikon aikana tehdyt uudet yritykset epäonnistuivat joka kerta.


title: Kip’s Bayn maihinnousu

text: Brittien hyökkäysaikeista huolestunut Greene taivutti 12. syyskuuta käydyssä neuvottelussa Washingtonin antamaan määräyksen vetää kaikki joukot pois New Yorkista. Kenraali Putnam aloitti evakuoinnin mutta sen eteneminen kävi hitaasti brittien kontrolloidessa Hudsonjen liikennettä.


title: Kip’s Bayn maihinnousu

text: Varhain aamulla 15.syyskuun brittikenraali William Howe lähetti sotalaivaston Kip's Bayhin. Alusten mukana kuljetettiin yli 4 000 sotilasta. Laivat pommittivat amerikkalaisten asemia kahden tunnin ajan, jonka jälkeen brittien jalkaväki rantautui ja hyökkäsi vihollislinjoille. Eversti William Douglasin johtamat joukot, joihin kuului 450 Connecticutin miliisiä, olivat ensimmäisinä vastaanottamassa hyökkäystä. Heidän asemanaan oleva matala taisteluhauta kuitenkin tarjosi riittämättömän suojan. Miliisirykmentti ei totellut määräyksiä, vaan panikoi ja pyrki pakoon suoran tulituksen alla. Muiden puolustuspisteiden sotilaat yhtyivät heihin ja jättivät asemansa..


title: Kip’s Bayn maihinnousu

text: Joidenkin kilometrien päässä Harlemissa ollut kenraali Washington kuuli laukausten äänet ja ratsasti paikalle toteamaan tilanteen. Hän oli ihmeissään nähdessään miten hänen alaisensa pudottivat muskettinsa, jättivät varusteensa ja vähensivät jopa vaatteitaan päästäkseen nopeammin pakoon. Kunnian miehenä Washington ei hyväksynyt tällaista käytöstä, vaan antoi nopean kurinpalautuksen lähimmille upseereille, ja vaati näitä kokoamaan joukkonsa vastahyökkäykseen. Kenraali Putnamia lukuun ottamatta juuri kukaan ei totellut komentoja, sillä pelko oli saanut sotilaista lujan otteen. Silminnäkijöiden mukaan yleensä hillittykäytöksinen Washington kadotti tyyneytensä, polki hattunsa maahan ja julisti: ""Oi hyvä Jumala, onko minulla tällaiset sotajoukot!""


title: Kip’s Bayn maihinnousu

text: Ratsastaessaan sokean raivon vallassa brittijoukkoja kohti Washington sai mukaansa vain muutamia miehiään, ja turhautuminen tilanteen toivottumuuteen oli maksaa hänen henkensä. Muskettien epätarkkuus koitui Washingtonin pelastukseksi, sillä ammukset ujelsivat ohi. Kaksi amerikkalaista upseeria sieppasi Washingtonin hevosen suitset ja veti tämän pois muskettitulen alta.


title: Kip’s Bayn maihinnousu

text: Amerikkalaisten onneksi kenraali Howe päästi Washingtonin joukot pakenemaan ja lopetti takaa-ajon hämärän tullen. Noin viisikymmentä amerikkalaista sotilasta sai surmansa taistelun aikana, ja takaa-ajon yhteydessä antautui 367. Brittien menetykset olivat pienet.


title: Kip’s Bayn maihinnousu

text: Tappio oli Washingtonin armeijalle toinen, mutta se selviytyi päivää myöhemmin käytyyn Harlemin taisteluun Yhdysvaltain itsenäisyyden puolesta. Taistelu päättyi Washingtonin joukkojen vetäytymiseen 17. syyskuuta 1776. Vain muutamaa päivää myöhemmin New Yorkissa syttyi uhkaava tulipalo, jossa neljäsosa Manhattanin rakennuksista tuhoutui. Palopäivän iltana Manhattanilla pidätettiin lähes 200 amerikkalaista, joita kuulusteltiin tulipalon johdosta. Kenraali Howe uskoi, että kaupungissa majaili useita tuhopolttajia, jotka olivat sytyttäneet palon useasta eri kohdasta. Washington kuitenkaan ei koskaan myöntänyt antaneensa käskyä polttaa New Yorkia.


title: Pyhän Ristin kirkko (Rauma)

text: Pyhän Ristin kirkko on Vanhassa Raumassa sijaitseva kirkko, joka on valmistunut todennäköisesti vuosien 1515 ja 1520 välissä. Se rakennettiin alun perin Rauman fransiskaanikonventin kirkoksi. Kirkko muistuttaa ulkomuodoltaan muita satakuntalaisia keskiaikaisia kivikirkkoja, mutta sen kaksilaivainen pohjakaava noudattaa saarnaveljestön kirkoille tyypillistä muotoa. Päälaiva jatkuu samanlevyisenä kuoriin ja pohjoispuolella on kolmen pilarin erottama kapea sivulaiva. Kirkkoon mahtuu 800 henkilöä.


title: Pyhän Ristin kirkko (Rauma)

text: Kirkon maalaukset ovat 1500-luvulta, ja ne esittävät tiivistetysti koko raamatullisen pelastushistorian. Kirkon torni on rakennettu vuonna 1816 vanhan Pyhän Kolminaisuuden kirkon rauniolta otetuista kivistä. Valkoiseksi kalkittu torni toimi aikoinaan merenkulkijoiden maamerkkinä. Tulipalossa tuhoutunut tornin yläosa rakennettiin uudelleen palamattomista materiaaleista vuonna 1968.


title: Pyhän Ristin kirkko (Rauma)

text: Pyhän Ristin kirkko toimi fransiskaanien kirkkona vuoteen 1538 saakka, jolloin luostari lakkautettiin uskonpuhdistuksen myötä. Pyhän Ristin kirkko pääsi rappeutumaan pahoin, kunnes se otettiin käyttöön luterilaisena kirkkona Pyhän Kolminaisuuden kirkon tuhouduttua tulipalossa vuonna 1640.


title: Somali (osavaltio)

text: Somali (somaliksi: "Gobolka Soomaali", amharaksi: ሶማሌ ክልል /somali kɨlɨl/) on itäisin Etiopian kansallisperustein rajatuista osavaltioista. Sen pääkaupunki on Jijiga.


title: Somali (osavaltio)

text: Somalin osavaltiota reunustavat Etiopian osavaltiot Afar, Dire Dawa ja Oromia lännessä, Kenia lounaassa, Djibouti pohjoisessa, ja Somalia sulkee sen puolittain sisäänsä idässä.


title: Somali (osavaltio)

text: Somalin osavaltio kattaa vanhan Ogadenin alueen. Somalit muodostavat enemmistön alueen väestöstä, ja somalinationalistien mielestä se on osa Suur-Somaliaa. 1970-luvulla Somalia pyrki valtaamaan alueen Etiopialta Ogadenin sodassa somalikapinallisten tuella, mutta Neuvostoliiton tuella Somalian hyökkäys torjuttiin. Nykyisinkin alueella toimii Ogadenin kansallinen vapautusrintama, joka yhä kapinoi Etiopiaa vastaan.


title: Somali (osavaltio)

text: Etiopian tilastokeskuksen mukaan Somalin alueella asuu 4 329 001 henkeä, joista 83 % on maalais- ja 17 % kaupunkiväestöä.


title: Pyhän Ristin kirkko

text: Pyhän Ristin kirkko voi tarkoittaa seuraavia kirkkorakennuksia:


title: Paco Godia

text: Francesco Godia Sales eli Paco Godia (s. 21. maaliskuuta 1921 – 28. marraskuuta 1990) oli espanjalainen Formula 1 -kuljettaja. Hän osallistui 14 Grand Prix -kilpailuun keräten yhteensä kuusi MM-pistettä. Godia oli kahdesti neljäs. Godia oli Juan Joverin kanssa ensimmäinen espanjalainen F1-kuljettaja.


title: Nyköpingin kunta

text: Nyköpingin kunta () on Södermanlandin läänissä sijaitseva Ruotsin kunta. Maakuntajaossa se kuuluu Södermanlandiin. Kunnan keskustaajama on Nyköping.


title: Nyköpingin kunta

text: Kunnan maapinta-ala on 1 420,46 neliökilometriä (1.1.2016) ja asukasluku 54 262 henkeä (31.12.2015).


title: Nyköpingin kunta

text: Vuonna 2007 kunnassa oli 298,66 km² peltoa, joten saman ajankohdan maapinta-alaan vertaamalla saadaan peltojen osuudeksi 20,9 prosenttia kunnan maapinta-alasta.


title: Nyköpingin kunta

text: Vuonna 1951 Nyköpingin kaupunkiin liitettiin suurin osa Nikolain maalaiskunnasta ja samalla loppuosasta muodostettiin Oxelösundin kaupunki. Vuotta myöhemmin Ruotsissa toteutettiin kuntauudistus, jolloin nykyisen Nyköpingin alueelle muodostettiin kaupungin lisäksi seitsemän "suurkuntaa":Vuonna 1967 Svärta liitettiin Nyköpingin kaupunkiin. Nyköpingin kunta muodostettiin yllä mainituista kunnista, mutta Bettnan kunnasta Nyköpingiin liitettiin vain Vrena ja Husby-Oppundan. Loput Bettnan alueet liitettiin Flenin kuntaan. Vuonna 1974 Nyköpingiin liitettiin vielä Trosan kaupunki, Vagnhäradin ja Dagan maalaiskunnat sekä Gnestan kauppala.


title: Nyköpingin kunta

text: Kuntauudistuksen jälkeen Nyköpingin kunta kattoi koko Södermanlandin läänin rannikon lukuun ottamatta Oxelösundin kuntaa, jota pienestä pinta-alastaan huolimatta ei liitetty Nyköpingin kuntaan. Uuden suurkunnan pohjois- ja itäosissa oli kuitenkin toiveita irtautumisesta. Nyköpingin kunta jaettiin vuoden 1992 alussa erottamalla siitä Gnestan ja Trosan kunnat.


title: Nyköpingin kunta

text: Vaakunaselitys: (Ruotsiksi "I fält av silver ett rött borgtorn med krenelerad väktargång och spetsig tornhuv.")


title: Nyköpingin kunta

text: Vaakunan aihe esiintyy ensimmäisen kerran sinetissä vuonna 1359 ja myöhemmin vaakunana. Vaakuna vahvistettiin Nyköpingin kaupungille vuonna 1945. 1970-luvun kuntauudistuksen jälkeen päätettiin käyttää jatkossakin kaupungin vanhaa vaakunaa, joka rekisteröitiin Patentti- ja rekisterihallituksessa vuonna 1974. Nykyisen Nyköpingin kunnan alueella aiemmin sijainneista kunnista viidellä on ollut oma vaakuna:


title: Nyköpingin kunta

text:
Kunnan väestö taustan mukaan on esitetty seuraavassa taulukossa.
Hieman vanhempien vuoden 2009 lopun tietojen mukaan kunnassa asui 977 Suomessa syntynyttä, mikä vastasi 1,9 prosenttia kunnan väestöstä.


title: Nyköpingin kunta

text: Seuraaviin vuoden 1984 lopun mukaisiin tietoihin sisältyvät myös nykyään itsenäiset Gnestan ja Trosan kunnat. Kyseisten tietojen mukaan 5,4 prosenttia kunnan asukkaista oli ulkomailla syntyneitä. Tuolloin kunnassa asui 1 667 Suomessa syntynyttä, mikä vastasi 2,6 prosenttia kunnan väestöstä.


title: Nyköpingin kunta

text: Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 193 039 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 71 000 kruunua.


title: Nyköpingin kunta

text: Vuoden 2011 lopussa kunnan väestö jakautui eri ikäryhmiin seuraavasti:


title: Nyköpingin kunta

text: Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. "dagbefolkning") kertoo kunnassa sijaitsevista työpaikoista ja "yöväestö" (ruots. "nattbefolkning") puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.


title: Nyköpingin kunta

text: Kunnassa on 15 taajamaa, joiden osuus kunnan väestöstä vuoden 2010 lopussa oli 81,9 prosenttia. Taajamien ulkopuolella asui tuolloin 9 359 asukasta. Seuraavassa on lueteltu kunnan alueella sijaitsevat taajamat väkilukuineen:


title: Nyköpingin kunta

text: Kunnan keskustaajama on lihavoitu.


title: Nyköpingin kunta

text: Ruotsissa on tilastoitu taajamaväestö aikaisemmin myös vuosina 1960, 1965, 1970, 1975, 1980, 1990, 1995, 2000 ja 2005. Jonakin tai joinakin näistä vuosista kunnassa on ollut myös seuraavan luettelon mukaiset taajamat, jotka eivät enää ole taajamia:


title: Nyköpingin kunta

text: Luettelossa mainituista taajamista molemmat ovat sittemmin kasvaneet yhteen Nyköpingin taajaman kanssa.


title: Nyköpingin kunta

text: Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:


title: Nyköpingin kunta

text: Asteriski (*) tarkoittaa, että pientaajama kuuluu osittain toiseenkin kuntaan. Granlund + Kvarnsjön kuuluu osin myös Trosan kuntaan.


title: Nyköpingin kunta

text: Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:


title: Nyköpingin kunta

text: Ruotsissa valitaan joka neljäs vuosi edustajat valtiopäiville, maakäräjäkuntien valtuustoihin ja kunnanvaltuustoihin. Kunnallisvaaleissa Nyköpingin kunta on jaettu seuraaviin vaalipiireihin:


title: Nyköpingin kunta

text: Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Nyköpingin kunnanvaltuustossa vuodesta 1973 lähtien. Gnestan kunta ja Trosan kunta sisältyvät Nyköpingin tuloksiin vuosina 1973–1988.


title: Nyköpingin kunta

text: Vuodesta 2016 alkaen kunta on jaettu seuraaviin piireihin:


title: Nyköpingin kunta

text: Vuoden 2012 aluejaon mukaan kunnassa on seuraavat Ruotsin kirkon seurakunnat:


title: Nyköpingin kunta

text: Seuraavassa luettelossa on mainittu kaikki nykyisen kunnan alueella sijainneet seurakunnat. Lähteessä Gnestan kunta ja Trosan kunta ovat vielä osa Nyköpingin kuntaa, mutta niihin kuuluvat seurakunnat on jätetty tässä pois. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee "kbfd", niin kyseessä "kirkonkirjapiiri" (), joka ei ole muodostanut omaa seurakuntaa, vaikka ne seurakuntiin rinnastetaankin.


title: Donald Eugene Webb

text: Donald Eugene Webb (synt. 14. heinäkuuta 1931, Oklahoma), syntyjään Donald Eugene Perkins (käyttänyt myös salanimiä Baker, Donald Eugene Pierce, John S. Portas, Stanley John Portas, Bev Webb, Eugene Bevlin Webb, Eugene Donald Webb, Stanley Webb, Johannes Hecker) on syytettynä poliisipäällikkö Gregory Adamsin Pennsylvaniassa 4. joulukuuta 1980 tapahtuneesta murhasta. Webb nostettiin 4. toukokuuta 1981 FBI:n kymmenen etsityimmän rikollisen luetteloon, jossa tämä pysyi yhtäjaksoisesti maaliskuuhun 2007 saakka; Webbi oli tuolloin kauimmin luettelossa ollut henkilö. Webb haavoittui Adamsin surmaamisen yhteydessä, ja on mahdollista, että hän on kuollut jo vuonna 1980. FBI etsii häntä kuitenkin yhä, ja on luvannut 100 000 dollarin palkkion ratkaisevasta vihjeestä.


title: U-laakso

text: U-laakso on laaksojäätiköiden liikehdinnän seurauksena syntynyt laakso. Niillä on tunnuksenomainen, poikkileikkaukseltaan U-kirjainta muistuttava muoto jyrkkine, jopa pystysuorine reunoineen. U-laaksot muodostuvat kun jäätikkö liikkuu rinnettä alaspäin, kaivertaen siihen hitaasti jyrkän laakson. Kun jäätikkö vetäytyy tai katoaa, laakso jää jäljelle ja usein sen pohjalta löytyy pieniä jään kuljettamia lohkareita. U-laaksoa kutsutaan myös ruuhilaaksoksi.


title: U-laakso

text: Esimerkkejä U-laaksoista löytyy vuoristoisilta seuduilta, kuten Alpeilta tai Kalliovuorilta, mutta myös Skotlannista, Skandinaviasta tai Kanadasta.


title: U-laakso

text: Vuoristoissa syntyy lumirajan yläpuolelle jäätiköitä, joista valuu laaksojäätiköitä kielekkeinä alaspäin. Kun uutta lunta kasaantuu vanhan päälle, lumi pakkautuu yhä tiiviimmäksi, ja siitä tulee jäätä. Alimmat jääkerrokset muuttuvat jään painosta taipuisiksi ja niiden alapinnasta tulee öljymäisen liukas. Yleensä laaksojäätiköt liikkuvat vajaan metrin vuorokaudessa. Jää murskaa mukaansa laakson pohjalta ja reunoilta kiviä ja maata. Syntynyt moreeni uurtaa ja kuluttaa kallioita jäätikön mukana vyöryessään. Vuorenhuiput terävöityvät jään hangatessa rinteitä yhä jyrkemmiksi. Laaksot hioutuvat sekä sivuilta että pohjalta ja alkavat muistuttaa poikkileikkaukseltaan U-kirjainta. Lumirajalla, missä jää sulaa, jäätikön edustalle kasaantuu moreenia poikittaiseksi harjanteeksi. Moreenin patoama laakso voi täyttyä vedellä, jolloin se muodostaa mahdollisesti kiemurtelevan järven.


title: U-laakso

text: Viime jääkauden aikana vuoristoihin, mm. Alpeille, syntyi paljon U-laaksoja. Nykyisin nämä jäätiköt sulavat ylempänä ja U-laaksojen alaosat ovat asuttuja.


title: U-laakso

text: U-laaksoista voi kehittyä myös vuonoja. Tällainen vuono syntyy, kun U-laakson kaivertaman jäätikön vetäytyessä merivesi pääsee täyttämään jäljelle jääneen laaksonpohjan. Näin ollen vuonon syntyminen edellyttää U-laakson yltämistä mereen asti. Suomea lähimmät isot vuonomuodostumat sijaitsevat Norjassa, jossa lukuisat kapeat, jyrkkäreunaiset ja mereen yhteydessä olevat vuonot rikkovat maan rannikkoalueen muotoja. Nämä vuonot voivat toisinaan olla jopa yli 1 300 metriä syviä.


title: Baozi

text: Baozi on kiinalainen höyrytetty ja täytetty, leivän tai pullan tapainen ruokalaji. Ulkonäöllisesti se muistuttaa perinteistä kiinalaista mantouta. Se voidaan täyttää lihalla ja/tai vihanneksilla, ja se voidaan syödä millä aterialla tahansa.


title: Baozi

text: Legendan mukaan baozi oli strategikko Zhuge Liangin kehittämä.


title: Arecibo

text: Arecibo on kunta Puerto Ricon pohjoisrannikolla. Sen asukasluku on 100 131 (2000) ja maapinta-ala 326,31 km².


title: Arecibo

text: Sen keskuspaikka on Arecibo Pueblo. Kaupunki asutettiin 1556 ja siitä tuli Espanjan kruunun tunnustama 1616. Kaupunki on myös piispanistuin. Vuonna 1898 espanjalaiset rakensivat majakan, joka on edelleen automatisoituna käytössä.


title: Arecibo

text: Tunnetuin maamerkki on Arecibon observatorio, jossa on halkaisijaltaan 305-metrinen radioteleskooppi.


title: Valtuutus

text: Varallisuusoikeudellisia sopimuksia ja muita oikeustoimia voi tehdä valtuutettu. Hän on saanut valtuutuksen sopimuksen tekemiseen. Valtuutettu toimii päämiehensä puolesta niin, että jää itse sopimussuhteen ulkopuolelle. Sopimuksen vaikutukset kohdistuvat välittömästi valtuuttajaan. Valtuuttajan tulee olla oikeustoimikelpoinen, joten alaikäinen ei voi valtuuttaa toista toimimaan puolestaan, jos ei itse olisi toimeen oikeutettu.


title: Valtuutus

text: Valtuutuksen muotoja on useita, yleisimmät ovat suullinen ja kirjallinen. Yleensä sopimuksen toinen osapuoli haluaa saada varmuuden valtuutuksesta, joten yleisesti käytetään valtakirjaa valtuutuksen osoittamiseen. Valtakirjassa mainitaan mihin tehtävään toinen valtuutetaan. Oikeudenkäynnissä käy myös ns. avoin asianajovaltakirja.


title: Valtuutus

text: Henkilön asemaan toisen palveluksessa liittyy usein niin sanottu asemavaltuutus. Niinpä kaupassa myyjänä olevan henkilön kanssa voidaan tehdä kauppiasta sitovia oikeustoimia niissä puitteissa, jotka voidaan katsoa myyjällä tavanomaisesti olevan.


title: Valtuutus

text: Jos valtuutettu ylittää valtuutensa, jotka päämies on hänelle antanut, sitoo valtuutetun tekemä sopimus kuitenkin valtuuttajaa, jos sopimuskumppani on toiminut vilpittömässä mielessä.


title: Lb

text: Lb tarkoittaa seuraavia:


title: Synyster Gates

text: Synyster Gates (oik. Brian Elwin Haner, Jr., s. 7. heinäkuuta 1981) on yhdysvaltalaisen metalliyhtye Avenged Sevenfoldin soolokitaristi ja taustalaulaja. Hän liittyi yhtyeeseen vuonna 1999 ottaen ajan kuluessa soolokitaristin paikan komppikitaristiksi siirtyneeltä Zacky Vengeancelta. Gates ei soita yhtyeen ensimmäisellä albumilla "Sounding the Seventh Trumpet" (2001), vaikka liittyikin yhtyeeseen ennen albumin julkaisua. Yhtyeen seuraavalla albumilla "Waking the Fallen" (2003) Gates jo soittaa, kuten myös tätä ennen julkaistulla "Warmness on the Soul" -EP:llä (2001). Synyster Gates soittaa vain pianoa kappaleissa "I Won't See You Tonight part 1", "Beast and the Harlot" ja Sidewinder". Gates on maininnut suurimmiksi vaikuttajikseen ainakin Dimebag Darrellin (Pantera, Damageplan), Slashin (Guns N' Roses, Velvet Revolver), John Petruccin (Dream Theater, Liquid Tension Experiment) sekä jazz-legenda Django Reinhardtin.


title: Synyster Gates

text: Synyster on oikeakätinen kitaristi, mitä hän hyödyntää vasenkätisen kitaristiparinsa Zacky Vengeancen kanssa soittaen keikoilla toisinaan selät vastakkain hänen kanssaan, jolloin heidän kitaransa ovat samassa linjassa. Synyster käyttää usein hattua, useimmiten mustaa lierihattua, muistuttaen tyyliltään esikuvaansa Slashiä, joka tunnetaan silinterihattunsa käytöstä. Gates käyttää paljon Schecterin kitaroita, joista erään hänelle kustomoidun mallin otelautaan on kaiverrettu hänen lempinimensä Syn.


title: Synyster Gates

text: Synyster Gates on kantrimuusikko Brian Hanerin poika. Haner on työskennellyt viimeisen 20 vuoden aikana esimerkiksi Frank Zappan kanssa ja toimi myös akustisena kitaristina Avenged Sevenfoldin vuoden 2005 albumilla "City of Evil". Nykyään Haner tiedetään myös silloin tällöin koomikko-vatsastapuhuja Jeff Dunhamin show’ssa esiintyvänä kitaristina (”The Guitar Guy”).


title: Synyster Gates

text: Vuonna 2006 Gates valittiin brittiläisen Total Guitar -lehden vuoden kitaristiksi. Samana vuonna myös arvostettu Metal Hammer -lehti myönsi vuosittaisessa Golden God -gaalassaan Gatesille Dimebag Darrellin mukaan nimetyn "Dimebag Awardin" parhaalle tiluttajalle ().


title: Synyster Gates

text: Gates oli mukana myös The Revin kanssa Pinkly Smooth -sivuprojektissa. Yhtye soitti avant-garde metalia ja on julkaissut yhden albumin nimeltä "Unfortunate Snort".


title: Synyster Gates

text: Gates soittaa kitaraa yhdysvaltalaisen Good Charlotte -yhtyeen kappaleessa ”The River”, ja hän näkyy myös kappaleen musiikkivideossa.Gates käyttää nykyään Schecter Guitar Researchin kitaroita. Aiemmin hän on käyttänyt myös Gibsonin, Parker Guitarsin sekä Ibanezin kitaroita. Yleensä hän käyttää kitaroissaan Seymour Duncanin "SH-8 Invader" -mikkejä sekä Ernie Ballin kieliä.


title: Synyster Gates

text: Gates käyttää Krankin, Mesa-Boogien sekä Bognerin vahvistimia ja kitarakaappeja, sekä vielä Marshallin 4x12 -kitarakaappeja.


title: Synyster Gates

text: Efektilaitteistossa hän suosii BOSSin pedaaleita, Digitechin "Whammy"-pedaalia, Jim Dunlopin Cry Baby -wahwahia sekä Electro-Harmonixin " Big Muffia".


title: Lc

text: Lc tarkoittaa seuraavia:


title: Lapinlahden Linnut!

text: Lapinlahden Linnut! on suomalainen Lapinlahden Linnut -yhtyeen jäsenien viides sketsisarja, joka valmistui vuonna 1995. Sarja esitettiin marras-joulukuussa 1995 MTV3-kanavalla. Naisnäyttelijöinä olivat Heli Sutela ja Miina Turunen. Sarjassa oli kuusi noin 30 minuutin mittaista jaksoa. Ensiesityksen jälkeen sarjaa ei ole toistaiseksi esitetty uusintana.Sarjassa esitetyt musiikkiesitykset on julkaistu yhtyeen studioalbumilla "Tyttö huutaa hii!".


title: Ld

text: Ld tarkoittaa seuraavia:


title: Lg

text: Lg tarkoittaa seuraavia:


title: Lk

text: Lk tarkoittaa seuraavia:


title: Palomuuri (täsmennyssivu)

text: Palomuuri voi tarkoittaa ainakin seuraavia:


title: Bridgette Wilson-Sampras

text: Bridgette Wilson-Sampras (s. 25. syyskuuta 1973 Gold Beach, Oregon, Yhdysvallat) on yhdysvaltalainen näyttelijä. Hänen sisarensa Tracy Wilson on myös näyttelijä.


title: Bridgette Wilson-Sampras

text: Wilson-Sampras kruunattiin Miss Teen USA:ksi vuonna 1990 Biloxissa, ja hän oli toinen Oregonista kotoisin oleva voittaja. Tämän jälkeen hän siirtyi elokuva-alalle ja esiintyi elokuvissa "Last Action Hero", "Billy Madison", "Mortal Kombat", "Tiedän, mitä teit viime kesänä" ja "Häät mielessä".


title: Bridgette Wilson-Sampras

text: Näyttelemisen lisäksi Wilson-Sampras laulaa, ja hänen musiikkinsa on suosittua varsinkin Japanissa. Hän on myös esiintynyt musikaalissa "The Rocky Horror Picture Show".


title: Bridgette Wilson-Sampras

text: Hän avioitui tennismestari Pete Samprasin kanssa 2000, ja heillä on kaksi poikaa, Christian Charles (2002) ja Ryan Nikolaos (2005).


title: Lapiorullaäes

text: Lapiorullaäes on maataloustyökalu, jota käytetään nykyään traktorivetoisena ja se on tarkoitettu pellon kevyeen äestykseen. Laitteesta on myös käytetty nimitystä hankmo, tunnetuimman suomalaisen valmistajansa mukaan.


title: Lapiorullaäes

text: Lapiorullaäes on nykyisin useimmiten leveä, joten se sopii isohkoille peltoaloille ja nopeaan maanmuokkaukseen. Se soveltuu muun muassa sänkipellon muokkaukseen sekä pellon ilmalla kuohkeuttamiseen. Nykyiset lannan kompostointiin ja lietelannan käsittelyyn liittyvät määräykset vaativat erityisen nopeaa maan kääntöä lannoituksen jälkeen, ja tähän tarkoitukseen lapiorullaäes sopii hyvin.


title: Ks

text: Ks tarkoittaa seuraavia:


title: Lyndon B. Johnson Space Center

text: Lyndon B. Johnson Space Center (JSC) on Nasan miehitettyjen avaruuslentojen keskus Houstonissa, Texasissa. Avaruuskeskuksen maan lahjoitti aikanaan Ricen yliopisto.


title: Lyndon B. Johnson Space Center

text: JSC:iin on sijoitettu miehitettyjen avaruuslentojen lennonvalvontakeskus (Mission Control Center (MCC-H)). MCC-H valvoo kaikki sukkulalennot ja ISS-avaruusaseman toiminnan. Sukkulaohjelman päätyttyä noin vuonna 2010 se valvoo uuden "Project Constellation" -ohjelman lentoja. JSC on myös Nasan astronauttien pääasiallinen koulutuskeskus. Keskuksessa työskentelee yli 15 000 henkilöä.


title: Lyndon B. Johnson Space Center

text: Avaruuskeskukseen on tallennettu lentokykyinen Saturn V -kantoraketti.


title: Lyndon B. Johnson Space Center

text: Keskuksen sijoittamiseen Houstoniin vaikutti Texasista kotoisin ollut silloinen senaattori, myöhempi presidentti Lyndon B. Johnson. Keskus avattiin vuonna 1961, ja sai nykyisen nimensä Johnsonin kuoltua 1973. Täydessä toimintakunnossa keskus oli vuonna 1965.


title: Lyndon B. Johnson Space Center

text: Keskukseen rakennettiin Apollo-kuulentojen jälkeen 1970-luvulla kuunäytelaboratorio. Osaa näytteistä säilytetään laitoksen erityistiloissa eikä niitä anneta tutkittaviksi tilojen ulkopuolelle.


title: Ku

text: Ku tarkoittaa seuraavia:Aihepiiriin liittyy myös seuraava:


title: Kenny Dalglish

text: Kenneth Mathieson "Kenny" Dalglish MBE (s. 4. maaliskuuta 1951 Glasgow, Skotlanti) on skotlantilainen entinen jalkapalloilija ja jalkapallovalmentaja. Viimeksi hän on toiminut Liverpoolin päävalmentajana.


title: Kenny Dalglish

text: Hyökkääjänä pelannut Dalglish edusti urallaan Celticiä ja Liverpoolia. Hän voitti Celticissä muun muassa neljä mestaruutta ja Liverpoolissa kuusi mestaruutta sekä Euroopan Cupin kolmesti. Dalglish edusti Skotlannin maajoukkuetta kolmissa maailmanmestaruuskilpailuissa ja on maan eniten maaotteluita pelannut ja maaleja tehnyt (yhdessä Denis Law'n kanssa) pelaaja.


title: Kenny Dalglish

text: Valmentajana Dalglish on voittanut useita mestaruuksia Liverpoolissa ja Blackburnissa.


title: Kenny Dalglish

text: Dalglish oli nuorena Rangersin intohimoinen kannattaja. Muun muassa Liverpool tarjosi hänelle sopimusta, mutta Dalglish halusi pysyä Glasgow'ssa. Rangers ei kuitenkaan pyytänyt Dalglishia kokeelle. Lopulta hän siirtyi Rangersin paikallisvastustaja Celticiin, jonka valmentaja Jock Stein halusi Dalglishin.


title: Kenny Dalglish

text: Dalglish allekirjoitti sopimuksen heinäkuussa 1967. Aluksi hän pelasi farmijoukkue Cumbernauld Unitedissa, jossa hän teki kauden aikana 37 maalia. Seuraavana vuonna hän teki ammattilaissopimuksen. Hän debytoi edustusjoukkueessa syyskuussa 1968 ja ensimmäisen liigaottelunsa Dalglish pelasi kaudella 1969–1970. Kausi 1971–1972 oli Dalglishin läpimurtokausi. Hän nousi vakiokokoonpanoon ja teki keskikentältä 17 maalia 31 liigaottelussa. Siitä lähtien Dalglish oli yksi Celticin tähdistä ja nousi seuran kapteeniksi 1975. Dalglish pelasi Celticissä vuoteen 1977 asti ja tuona aikana hän voitti neljä Skotlannin mestaruutta vuosina 1972–1974 ja 1977 sekä neljä Skotlannin cupia ja liigacupin kerran. Kaikkiaan hän pelasi Celticissä 322 ottelua, joissa hän teki 167 maalia.


title: Kenny Dalglish

text: Kesällä 1977 Dalglish päätti lähteä Celticistä. Hän halusi menestyä myös eurocupeissa, ja toisaalta Celtic oli hiipumassa. Bob Paisleyn valmentama Liverpool osti Dalglishin ennätyksellisellä 440 000 punnan siirtosummalla korvaamaan Hamburger SV:iin siirtyneen Kevin Keeganin.


title: Kenny Dalglish

text: Dalglish pelasi alusta lähtien hyvin ja voitti siirtoa epäilleet kannattajat puolelleen. Liverpoolissa hän pelasi ylempänä kuin Celticissä ja ensimmäisellä kaudellaan hän viimeisteli kaikissa kilpailuissa 62 ottelussa yhteensä 31 maalia, joista viimeinen oli Euroopan Cupin finaalin voittomaali.


title: Kenny Dalglish

text: Seuraavalla kaudella Liverpool voitti mestaruuden ja Dalglish valittiin . Dalglish muodosti Ian Rushin kanssa tehokkaan kärkikaksikon ja viiden seuraavan kauden aikana Dalglish voitti neljä mestaruutta sekä Euroopan Cupin kahdesti. Kauden 1982–1983 päätteeksi hänet valittiin sekä lehdistön että . Kesällä 1985 Liverpoolin päävalmentaja Joe Fagan lopetti ja Dalglish valittiin pelaajavalmentajaksi hänen tilalleen.


title: Kenny Dalglish

text: Dalglishin pelasi kahdella ensimmäisellä päävalmentajakaudellaan vielä melko paljon. Ensimmäinen kausi päättyi heti mestaruuteen. Vuosina 1987–1990 Dalglish pelasi vielä satunnaisesti mutta keskittyi pääasiassa valmentamiseen. Dalglish pelasi Liverpoolissa kaikkiaan 515 ottelua, joissa hän teki 172 maalia.


title: Kenny Dalglish

text: Dalglish pelasi ensimmäisen kerran Skotlannin maajoukkueessa marraskuussa 1971 Belgiaa vastaan. Hän edusti Skotlantia MM-kisoissa vuosina 1974, 1978 ja 1982. Dalglishin piti osallistua myös 1986 MM-kisoihin, mutta joutui lopulta jäämään pois polvivamman vuoksi.


title: Kenny Dalglish

text: Dalglishin maajoukkueura päättyi marraskuussa 1986. Hän on Skotlannin eniten maaotteluita pelannut ja eniten maaleja (yhdessä Denis Law'n kanssa) tehnyt pelaaja.


title: Kenny Dalglish

text: Dalglish aloitti valmennusuransa Liverpoolin pelaajavalmentajana 1985 Joe Faganin erottua. Hän onnistui johdattamaan seuran Heyselin tragedian häpeän jälkeen mestaruuteen heti ensimmäisellä kaudellaan valmentajana. Dalglish onnistui saavuttamaan vielä kaksi mestaruutta lisää vuosina 1988 ja 1990.


title: Kenny Dalglish

text: 15. huhtikuuta 1989 tapahtunut Hillsborough’n onnettomuus, jossa 96 seuran kannattajaa menehtyi FA Cupin välierässä Nottingham Forestia, vaikutti Dalglishiin syvästi. Hän jatkoi seuran valmentamista menestyksekkäästi onnettomuuden jälkeen, mutta sen aiheuttama stressi painoi Dalglishia. Helmikuussa 1991 hän erosi kaikkien yllätykseksi tehtävistään Evertonia vastaan FA Cupissa lukemiin 4–4 päättyneen paikallisottelun jälkeen. Liverpool menetti ottelussa johtonsa neljästi mutta johti vielä liigaa. Dalglish kertoi myöhemmin kokeneensa stressin liian kovaksi. Hän katui myöhemmin eropäätöstään, mutta seura oli jo palkannut Graeme Sounessin uudeksi päävalmentajaksi.


title: Kenny Dalglish

text: Lokakuussa 1991 Dalglish palasi valmennustehtäviin Blackburn Roversin päävalmentajana. Hän nosti seuran Valioliigaan 1992. Dalglishin johdolla Rovers nousi Englannin jalkapalloeliittiin ollen liigahopealla 1994 ja voittaen mestaruuden 1995. Dalglish valittiin vuoden valmentajaksi. Hän jätti kuitenkin seuran mestaruuskauden jälkeen jatkaen seuran teknisenä johtajana.


title: Kenny Dalglish

text: Tammikuussa 1997 Dalglish palasi valmentajaksi korvaten eronneen Kevin Keeganin Newcastle Unitedin päävalmentajana. Dalglish johdatti seuran liigassa hopealle kaudella 1996–1997 ja FA Cupin finaaliin 1998. Kausi 1997–1998 ei mennyt kuitenkaan kovin hyvin Newcastlen oltua sarjassa kolmastoista, ja Dalglish sai potkut seuraavankin kauden alettua heikosti.


title: Kenny Dalglish

text: Dalglish palasi vanhaan seuraansa Celticiin tekniseksi johtajaksi kesällä 1999. Hän palkkasi päävalmentajaksi John Barnesin, mutta hyvästä alusta huolimatta Celtic menestyi heikosti, ja helmikuussa 2000 Barnes sai potkut. Dalglishista tuli väliaikainen päävalmentaja, mutta hänkään ei saanut kurssia käännettyä liigassa vaikka johdattikin Celticin liigacupin voittoon. Kesällä 2000 Dalglishkin sai lähteä seurasta.


title: Kenny Dalglish

text: Tammikuun alussa 2011 Dalglish palasi Liverpoolin päävalmentajaksi lähes 20 vuoden tauon jälkeen. Hänen sopimuksensa kattaa loppukauden. Dalglishin debyyttiottelussa Liverpool hävisi FA Cupin 3. kierroksella Manchester Unitedille 1–0. Helmikuussa 2012 Dalglish johdatti Liverpoolin Englannin liigacupin mestariksi. Loppuottelussa Liverpool kaatoi Cardiff Cityn rangaistuspotkukilpailussa tuoden seuralle pokaalin kuuden vuoden tauon jälkeen. Dalglishilla oli mahdollisuus voittaa myös toinen cup-pokaali kehnosti sujuneen liigakauden vastineeksi, mutta Chelsea oli parempi FA Cupin loppuottelussa maalein 2–1. Liverpool jäi lopulta sarjassa kahdeksanneksi ja Dalglish erotettiin kauden päätyttyä.


title: Kenny Dalglish

text: Dalglish on naimisissa Marina Dalglishin kanssa. Heillä on neljä lasta; tytöt Kelly, Lynsey ja Lauren sekä poika Paul, joka on pelasi jalkapalloa ammattilaisena muun muassa Houston Dynamossa, MLS-liigassa. Marina Dalglishilla diagnosoitiin 2003 rintasyöpä, josta hän on kuitenkin toipunut. Dalglish perusti 2004 puolisoineen Marinan nimeä kantavan yhdistyksen, joka kerää rahaa rintasyöpätutkimukseen.


title: Kenny Dalglish

text: Dalglish on nimitetty Brittiläisen imperiumin ritarikunnan jäseneksi (MBE). Myös hänen vaimonsa sai tunnustuksen 2009."Päivitetty 16. toukokuuta 2012"


title: Kw

text: Kw tarkoittaa seuraavia:


title: Diego (jalkapalloilija, 1985)

text: Diego Ribas da Cunha (s. 28. helmikuuta 1985 Ribeirão Preto, São Paulo, Brasilia) on brasilialainen jalkapalloilija, joka edustaa Brasilian Série A:ssa pelaavaa Flamengoa. Hän on pelipaikaltaan hyökkäävä keskikenttäpelaaja.


title: Diego (jalkapalloilija, 1985)

text: São Paulossa syntynyt Diego liittyi paikalliseen Santosiin 12-vuotiaana. Vuonna 2002, 16-vuotiaana hän teki debyyttinsä ykkösjoukkueessa Torneio Rio-São Paulo -turnauksessa ja jo samana vuonna hän oli mukana voittamassa Brasilian liigamestaruutta. Diego valittiin Brasilian joukkueeseen vuoden 2004 Copa América -turnaukseen. Brasilia voitti loppuottelussa Argentiinan rangaistuspotkukilpailun jälkeen 4–2 ja voitti seitsemännen mestaruutensa. Diego teki ottelussa maalin rangaistuspotkukilpailussa.


title: Diego (jalkapalloilija, 1985)

text: Heinäkuussa 2004 Diego siirtyi portugalilaiseen FC Portoon. Diego ei pystynyt koskaan vakuuttamaan paikkaansa Co Adriaansen valmentamassa Portossa ja jäikin lopulta ulos vuoden 2006 MM-kisojen pelaajaryhmästä. Diego siirtyi Werder Bremeniin toukokuussa 2006, jossa hän teki vuoteen 2010 ulottuvan sopimuksen.


title: Diego (jalkapalloilija, 1985)

text: 26. toukokuuta 2009 Diego lähti Werder Bremenistä ja siirtyi viisivuotisella sopimuksella italialaiseen Juventukseen. Hänestä maksettiin 24,5 miljoonaa euroa.


title: Diego (jalkapalloilija, 1985)

text: Ensimmäisessä virallisessa Juventus-ottelussaan Chievoa vastaan Diego syötti Juven 1–0-voittomaalin, jonka viimeisteli Vincenzo Iaquinta. Toisessa Serie A -ottelussa Diego viimeisteli jo kaksi maalia AS Romaa vastaan käydyssä kamppailussa, jonka Juventus voitti 3–1 Roman Stadio Olimpicolla.


title: Diego (jalkapalloilija, 1985)

text: Yhden Juventus-vuoden jälkeen hän siirtyi Bundesliiga-joukkue Wolfsburgiin vuoteen 2014 asti. Diego siirtyi yhden kauden mittaisella lainasopimuksella Atlético Madridiin elokuussa 2011.


title: Yhdysvaltain perustuslain ensimmäinen lisäys

text: Ensimmäinen lisäys () kuuluu Yhdysvaltain perustuslain osaan, joka koostuu sen kymmenestä ensimmäisestä lisäyksestä, jotka tunnetaan yhteisnimellä "Bill of Rights". Ensimmäinen lisäys kieltää Yhdysvaltain kongressia säätämästä lakia, joka:Perustuslain ensimmäisen lisäyksen ansiosta Yhdysvalloissa vallitsee harvinaisen laaja sananvapaus ja uskonnonvapaus.


text: Vaikka perustuslain ensimmäisen lisäyksen tarkoitus oli ainoastaan selvästi kieltää kongressia säätämästä lakeja, jotka saattaisivat kaventaa yllä mainittuja oikeuksia, tuomioistuimet ovat tulkinneet sen pätevän myös laajemmin. Vaikka Yhdysvaltain perustuslain ensimmäinen lause varaa lainsäädäntövallan kongressille, oikeusistuimet ovat katsoneet ensimmäisen lisäyksen koskevan myös toimeenpano- ja tuomioelimiä. 1900-luvulla Yhdysvaltain korkein oikeus katsoi, että vuonna 1868 tehtyyn neljänteentoista lisäykseen kuulunut Due Process -periaate määrää ensimmäisen lisäyksen koskemaan myös osavaltioita.


text: Tämä seurauksena vuoden 1948 oikeusjutussa "McCollum v. Board of Education" kiellettiin osavaltioita opettamasta uskontoa julkisrahoitteisissa kouluissa.


text: Yhdysvaltain perustuslain ensimmäinen lisäys kuuluu englanniksi:


text: Suomennettuna:


text: Perustuslain alkuperäinen teksti synnytti vastustusta, koska lain ei siinä muodossaan katsottu sisältävän tyydyttäviä vakuuksia kansalaisoikeuksien turvaamisesta. Ensimmäinen lisäys säädettiin yhdessä muun lain kanssa korjaamaan tätä puutetta. Prosessi, jonka aikana vaadittu määrä Yhdysvaltain osavaltioita ratifioi ensimmäisen lisäyksen, saatiin päätökseen 15. joulukuuta 1791.


title: Kz

text: Kz tarkoittaa seuraavia:


title: Neuvostoliiton hajoaminen

text: Neuvostoliiton hajoaminen alkoi edistyksellisen neuvostojohtaja Mihail Gorbatšovin uudistuspolitiikasta 1985. Gorbatšovin "perestroika" ja "glasnost" olivat yritys korjata reaalisosialismia paremmin toimivaksi ja inhimillisemmäksi. Monet maan ongelmat kuitenkin pahenivat uudistuspolitiikan takia.


title: Neuvostoliiton hajoaminen

text: Neuvostoliiton hajoamiseen johtaneet syyt olivat pääasiassa maan sisäisiä, joista keskeisempiä olivat ideologinen ja taloudellinen romahdus, ympäristöongelmat, kansallisuusriidat sekä moraaliset syyt. Neuvostoliiton kansainvälinen asema vahvistui aina 1970-luvun loppupuolelle saakka, jolloin se vielä levittäytyi kolmanteen maailmaan, mutta laajentuminen ja sotilaallinen tukitoiminta alkoi käydä valtion taloudelle liian ylivoimaiseksi. Lisäksi on syytä mainita Ronald Reaganin aloittama kilpavarustelu, jota Neuvostoliiton talous ei enää kestänyt ja joka vääristi sen kansantaloutta entistä militaristisemmaksi.


title: Neuvostoliiton hajoaminen

text: Neuvostoliiton hajoaminen ajoittuu Mihail Gorbatsovin hallintokaudelle. Johtavien kommunistien mediaani-ikä oli noussut 70:een ja verrattain nuori Gorbatsov nousi johtajaksi Breznevin kuoltua vuonna 1982, Andropovin vuonna 1984 ja Tšernenkon vuonna 1985. Gorbatsov toteutti uudistuksia, ja talous alkoi luhistua komentojärjestelmän purkautuessa. Demokratisointi poisti poliittisen valvonnan ja nosti kansallismielistä liikehdintää eri osatasavalloissa. Kommunismi alkoi murtua Itä-Euroopassa sen jälkeen, kun Gorbatšov oli vuonna 1988 luopunut Brežnevin opista. Itä-Euroopan maissa tapahtui sarja vallankumouksia 1988–1989. Vuonna 1991 Venäjällä järjestettiin kansanäänestys Neuvostoliiton jatkamisesta.


title: Neuvostoliiton hajoaminen

text: Lopulta monet tasavallat halusivat irtautua Neuvostoliitosta. Baltian maat antoivat ensin itsenäistymisjulistuksen. Valta alkoi luisua Gorbatšovilta tasavalloille. Käytännössä parlamentin puhemies Boris Jeltsinin johtama Venäjäkin julistautui suvereeniksi kesällä 1990. Vanhoilliset sotilaat ja kommunistit vastustivat Neuvostoliittoa uhannutta hajoamista ja Gorbatšovin uudistuksia. Näin Gorbatšov joutui poliittisesti Jeltsinin demokraattien ja vanhoillisten väliin. Vanhoilliset kaappasivat vallan elokuussa 1991. Kaappaus kukistui pian Jeltsinin vastarintaan, ja Krimillä kotiarestissa ollut Gorbatšov menetti lopunkin valtansa. Tasavaltojen johtajat hajottivat Boris Jeltsinin johdolla Neuvostoliiton, joka lakkasi virallisesti olemasta 25. joulukuuta 1991. Neuvostoliiton kansainvälisen aseman peri Venäjän federaatio.


title: Neuvostoliiton hajoaminen

text: Josif Stalin oli kehittänyt eniten raskasta teollisuutta, ja laiminlyönyt kulutustavaroiden tuotantoa ja kollektivoinut maatalouden. Tämä talouden osa toimi tehottomasti, koska neuvostotalous oli eristäytynyt muusta maailmasta ja se alkoi enenevässä määrin jäädä teknisestä kehityksestä jälkeen. Voimavaroja tuhlattiin. Huonosti toimiva maatalous aiheutti sen, että Neuvostoliitto alkoi vuonna 1963 ostaa viljaa ulkomailta. Vientituotevalikoima oli kehitysmaalle tyypillinen. Se pyrki viemään pois energiaa ja raaka-aineita. Neuvostoliitto jäi lopulta öljyn hintaloukkuun.


title: Neuvostoliiton hajoaminen

text: Neuvostotalouden kasvu hidastui 1970-luvulla, minkä takia kommunistit tiedostivat talousuudistuksen tarpeen. 1980-luvun alkupuolella kuoli lyhyen ajan kuluessa kolme vanhan polven neuvostojohtajaa, Leonid Brežnev, Juri Andropov ja Konstantin Tšernenko. Uudistusmielinen Mihail Gorbatšov valittiin kommunistisen puolueen pääsihteeriksi. Hän aikoi uudistaa Neuvostoliiton diktatuuriin perustuvaa Brežnevin ajoilta periytyvää byrokraattista sosialismia ihmiskasvoiseksi sosialismiksi.


title: Neuvostoliiton hajoaminen

text: Uudistukset pääsivät todella vauhtiin vasta vuonna 1987, jolloin Gorbatšov poisti yritysten valvonnan ja alkoi vapauttaa poliittisia toisinajattelijoita. Poliittiseen kielenkäyttöön ilmestyi uusia iskusanoja, "perestroika," demokratisointi ja "glasnost". Tarkoitus oli lisätä keskusjohtoiseen neuvostojärjestelmään joitain läntisten demokratioiden piirteitä. Demokratisointi aiheutti kansallisen liikehdinnän alun monissa maissa, kun sensuuria ja toisinajattelijoiden vainoa purettiin. Kävi ilmi, että kansallisuuskiistat oli pidetty Neuvostoliitossa poissa pakkovallan keinoin. Samaan aikaan Gorbatšov sai lännessä osakseen suurta suosiota liennytyspolitiikallaan.


title: Neuvostoliiton hajoaminen

text: Perestroikan vika oli se, että valtionyritysten ohjauksen poisto poisti yrityksiltä pakolliset tavaratoimitukset. Tämä johti talouden romahtamiseen. Uusi talous oli epämääräinen yhdistelmä markkinataloutta ja suunnitelmataloutta, ja toimi heikommin kuin sitä edeltävä talous. Niinpä se alkoi luhistua kiihtyvällä vauhdilla. Gorbatšov oli enemmän poliitikko kuin talousasiantuntija, ja hän vaihtoi taloudellisia neuvonantajia tiuhaan tahtiin. Näistä yksikään ei saanut ohjattua taloutta kasvuun.


title: Neuvostoliiton hajoaminen

text: Gorbatshovin politiikka herätti enenevää vastustusta monissa kommunistijohtajissa, jotka kannattivat Brežnevin aikana noudatettua perinteistä linjaa. Toisaalta yksi keskuskomitean jäsen, populistinen Boris Jeltsin, piti Gorbatšovin uudistuksia liian hitaina ja joutui eroamaan.


title: Neuvostoliiton hajoaminen

text: Vuonna 1989 valittiin kansanedustajien kongressi osin vapaissa vaaleissa. Nämä vaalit voitti Moskovan vaalipiirissä Boris Jeltsin, vaikka suurin osa valituista oli kommunisteja. Jeltsinin demokraattinen liike halusi kapitalismia. Alussa sen kilpailijana olivat maltillisten sosialistien löyhä ja poliittisesti heikko Kansanrintama, joka ajan kuluessa haki kompromissia liberaalien kanssa ja jäivät politiikassa sivuun.


title: Neuvostoliiton hajoaminen

text: Saman vuoden lopuilla monien Itä-Euroopan maiden kommunistihallitukset luhistuivat ilman että Neuvostoliitto puuttui asiaan. Samana vuonna Neuvostoliitossa päätettiin siirtyä markkinatalouteen joko nopeammin tai pidemmän aikavälin kuluessa. Gorbatšov ja varsinkin vanhoillisten kommunistien poliittinen vastustaja Boris Jeltsin nousi Moskovan edustajaksi vanhoillisten vastustuksesta huolimatta vuoden 1989 alussa. Talvella 1990–1991 oli pulaa elintarvikkeista, kun jakelu ei toiminut. Maan talous oli luhistumassa perinteisen suunnitteluun perustuvan neuvostotalouden pettäessä.


title: Neuvostoliiton hajoaminen

text: 1980-luvun kuluessa neuvostotasavallat alkoivat näkyvästi kiistellä keskenään ja vaatia itselleen suurempaa vapautta. Kansallisuuskiistat olivat venäläisten ja pienempien kansojen välisiä sekä eri pienten kansojen välisiä.


title: Neuvostoliiton hajoaminen

text: Vuoristo-Karabahissa kuohui, Baltian maissa, Azerbaidžanissa, Georgiassa ja Ukrainassa oli voimakas kansallisuusliike. Neuvostoliitto pyrki salailemaan yhteenottoja. Jälkikäteen Gorbatšov kiisti tienneensä monista yhteenotoista mitään. Myös Venäjällä kupli pintaan kansallismielinen liike.


title: Neuvostoliiton hajoaminen

text: Vuonna 1988 näkyi jo merkkejä Neuvostoliiton uhkaavasta hajoamisesta, vaikka siitä ei vielä puhuttu. Näkyväksi Baltian maiden itsenäisyysliike radikalisoitui syksyllä 1989–keväällä 1990.


title: Neuvostoliiton hajoaminen

text: 11. maaliskuuta 1990 Liettua julistautui itsenäiseksi, mikä oli Neuvostoliiton valtiollisen hajoamisen alkusoitto. Latvia ja Viro olivat samalla kurssilla Liettuan kanssa.


title: Neuvostoliiton hajoaminen

text: Kesäkuussa 1990 Itä-Euroopan maat kieltäytyivät sotilaallisesta yhteistyöstä Neuvostoliiton kanssa. Myös etelässä Kaukasuksella oli kuohunut pitkään. Elokuussa 1990 julistettiin Armeniaan poikkeustila siellä pitkään jatkuneiden levottomuuksien takia. Neuvostoliiton hajotti lopulta Baltian maiden itsenäistyminen, ja Venäjän halu luoda oma demokraattinen hallinto maahan.


title: Neuvostoliiton hajoaminen

text: Yksityistäminen alkoi Venäjällä jo vuosina 1990–1991, ja maan valtavan sotilasteollisuuden konversio eli muuntaminen siviiliteollisuudeksi 1990. Loppujen lopuksi konversio ei ollut menestyksekäs, vaikka monia tehtaita muutettiinkin siviilituotantoon. Neuvostotalouden alamäki kiihtyi juuri vuonna 1990, ja pulat olivat jatkuvia. Tämä johtui perestroikan aiheuttamasta keskusjohtoisen talouden höltymisestä. Vuonna 1990 rikollisuus alkoi näkyä selvästi maassa. Pulat ja demokratialiike johtivat siihen, että Gorbatsovin kansansuosio pieneni huomattavasti vuoden mittaan.


title: Neuvostoliiton hajoaminen

text: Puolueen pääsihteeri laati 1990 presidentin käskystä erittäin salaisen ohjeen rahojen kätkemisestä kotimaahan ja ulkomaille. Tästä hyötyivät nuoret kommunistit.


title: Neuvostoliiton hajoaminen

text: Helmikuusta 1990 kevääseen 1991 Moskovan keskiluokka osoitti sunnuntaisin mieltään, yleensä mielenosoittajia oli alle 100 000. Helmikuun 5. päivänä pidetyssä mielenosoituksessa 200 000 mielenosoittajaa vaati kommunistipuoluetta pois vallasta, "dinosauruksia eläkkeelle" Moskovassa. Mielenosoitukset nostivat Boris Jeltsinin Venäjän johtoon, kun demokraatit ottivat Jeltsinin keulakuvakseen. Helmikuussa 1990 McDonald's perusti hampurilaisravintolan Moskovaan.


title: Neuvostoliiton hajoaminen

text: Maaliskuussa 1990 demokraatit voittivat tasavaltojen paikallisvaalit Leningradissa ja Moskovassa.


title: Neuvostoliiton hajoaminen

text: Maaliskuussa 1990 Gorbatšov kumosi kommunistipuolueen johtavan aseman eli Neuvostoliiton perustuslain 6. artiklan. 15. maaliskuuta 1990 Gorbatšov valittiin kolmannen kerran 18 kuukauden sisään valtionpäämieheksi.


title: Neuvostoliiton hajoaminen

text: Ukrainassa menestyi vuonna 1989 syntynyt Ruh-niminen kansallinen liike. Maaliskuussa 1991 Viro ja Liettua julistautuivat itsenäisiksi, toukokuussa myös Latvia, mutta Neuvostoliitto ei hyväksynyt julistuksia.Maiden itsenäistymiset toteutuivat Neuvostoliiton vallankaappausyrityksen jälkeen elokuussa 1991.


title: Neuvostoliiton hajoaminen

text: Toukokuussa 1990 Boris Jeltsin nimitettiin Venäjän parlamentin puhemieheksi eli hänestä tuli käytännössä maan johtaja. Jeltsin erosi kommunistisesta puolueesta heinäkuussa 1990.


title: Neuvostoliiton hajoaminen

text: Käytännössä parlamentin puhemies Boris Jeltsinin johtama Venäjä julistautui suvereeniksi 12. kesäkuuta 1990.


title: Neuvostoliiton hajoaminen

text: Kesäkuussa 1990 vanhoilliset kommunistit järjestäytyivät Venäjän kommunistiseen puolueeseen, ja Gorbatshov ei saanut heinäkuussa 1990 28. puoluekokouksessa puoluetta uudistuksiinsa.


title: Neuvostoliiton hajoaminen

text: Kesällä 1990 kenraalit päättivät tukea vuonna 1989 perustettua kansanedustaja, eversti Viktor Alksnisin luomaa Liittoryhmää, joka tähtäsi Neuvostoliiton säilyttämiseen pakkokeinoin. Liittoryhmä ei ollut varsinaisesti kommunistinen. Armeijan kenraalit eivät halunneet kaapata valtaa, koska tunsivat olevansa kykenemättömiä hallitsemaan, ja kokivat olevansa ilman kansan tukea.


title: Neuvostoliiton hajoaminen

text: Heinäkuussa 1990 puoluekokouksen aikoihin oli selvää, että perestroika tuotti aikaisemmin ennustamattomia, poliittisia muutoksia, kansakunnat olivat ajautumassa erilleen toisistaan.


title: Neuvostoliiton hajoaminen

text: Heinäkuussa 1990 kommunistinen puolue oli jakautunut maan yhtenäisyyden kannattajiin ja kansallismielisiin, ja samaa oli tapahtumassa tasavaltojen puolueissa. Tämä kehitys heikensi keskusvaltaa edelleen. Ulkomailla Saksat yhdistyivät 3. lokakuuta 1990.


title: Neuvostoliiton hajoaminen

text: Henkilövaihdoksia, jotka lisäsivät uudistushaluisten johtajien määriä puoluehierarkian huipulla, ei tehty alemmalla tasolla ennen vaaleja, ja nämä vanhat apparatshikit, puoluekoneiston virkailijat, toistelivat keskuksen iskulauseita, mutta toimivat vanhalla tavalla.


title: Neuvostoliiton hajoaminen

text: Syys-lokakuussa 1990 Gorbatshov sai korkeimmalta Neuvostolta poikkeusluvan uudistusten jatkamiseen ja esiteltiin Grigori Javlinskin 500 päivän talousohjelma Neuvostoliiton siirtämiseen markkinatalouteen. Ohjelma tavoitteli eräänlaista kansankapitalismia.


title: Neuvostoliiton hajoaminen

text: Aiottiin kirjoittaa uusi liittosopimus, jonka oli määrä hajauttamalla Neuvostoliittoa hieman ratkaista kansallisuuskiistat.


title: Neuvostoliiton hajoaminen

text:
Mutta samalla vuoden 1990 talvella oli kaupungeissa pulaa monista tarvikkeista
ja ruoasta, vaatteista jne.


title: Neuvostoliiton hajoaminen

text: Venäjällä tapahtunut poliittinen herääminen loi kaksoisvallan maahan, yhtäällä olivat Gorbatšovin johtamat Neuvostoliiton kommunistit, toisaalta Jeltsinin johtamat Venäjän demokraatit. Vanhoilliset alkoivat toimia vuoden 1990 lopulla alkaen painostaa Gorbatshovia. Gorbatsov liittoutuikin vanhoillisten kanssa padotakseen demokraattien ja Neuvostoliiton hajottajien pyrkimykset, sekä toisaalta äärivanhoillisten toimet. 17. joulukuuta Alksnis vaati Gorbatshovia uhaten palauttamaan järjestyksen maahan. Gorbatshov taipui vanhoillisten painostukseen.


title: Neuvostoliiton hajoaminen

text: Baltian maissa Vilnassa ja Riiassa kapinoitiin, ja neuvostojoukot kukistivat kapinat. Tammikuussa 1991 Neuvostoliiton laskuvarjo- ja muut joukot yrittivät verisissä yhteenotoissa ottaa Liettuan, Latvian ja Viron Neuvostoliiton valvontaan. Gorbatšov oli tästä tietoinen etukäteen.


title: Neuvostoliiton hajoaminen

text: 20. tammikuuta 1991 demokraatit vaativat Moskovassa mielenosoituksessaan Gorbatšovin eroa, samaan aikaan kun Neuvostoliiton sisäministeriön OMON-joukot hyökkäsivät Latvian sisäministeriöön. Välikohtauksessa kuoli viisi ihmistä.


title: Neuvostoliiton hajoaminen

text: Jonkin verran kuolonuhreja tuli tammikuussa 1991 sisäministeriön joukkojen ja joidenkin armeijan yksiköiden hyökättyä Baltian maiden lehdistö- ja televisiokeskuksiin ja vastaaviin vastarintapesäkkeisiin. Monet Neuvostoliiton sotilaskomentajat eivät lähteneet mukaan näihin hyökkäyksiin, jotka tuomittiin pian laajalti niin ulkomailla kuin Venäjälläkin. Jeltsin tuomitsi Baltian kapinoiden kukistamisen tammikuussa 1991 sotilaallisin toimin. Gorbatshovin kannatus romahti entisestään ja 20. tammikuuta kokoontui ainakin 200 000 mielenosoittajaa Moskovan keskustaan vaatimaan Gorbatshovin eroa. Venäjälle alettiin vaatia omaa armeijaa ja KGB:tä.


title: Neuvostoliiton hajoaminen

text: Silti Liettuaan lähetettiin vielä huhtikuussa laskuvarjojoukkoja, samoihin aikoihin kuin Kaukasian Georgia itsenäistyi.


title: Neuvostoliiton hajoaminen

text: Helmikuussa 1991 Gorbatšov totesi maassa vallitsevan valtataistelun. Vanhoilliset vaativat Gorbatshovilta uudistusten hillitsemistä, ja suurinta Neuvostoliiton osatasavaltaa Venäjää käytännössä johtanut demokraatti Jeltsinin ryhmä kannatti porvarillista kapitalismia.